Hakha – Gangaw Lam Thlang ah Mawṭaw a tla i a Mongtupa a nunnak a liam – Chin World News Evening\nOctober 6, 2020 Salai Van Myanmar News\nChin State-Chin khualipi Hakha in meng 24 hrawng a hlatnak Hakha – Gangaw lam thlang ah October 5 zaan suimilam 10 PM tlukah thil phor motor a tla i a motor mongtu a nunnak a liam tiah kan theih.\nGangaw in Hakha leiah a kalmi ke 6 ngei thil phor mawṭaw raang cu, nizaan October 5 zaan suimilam 10 PM tluk hrawngah a mongtu pa a ngut sual caah lamkuai ah a lan i pe 50 hrawng a thuhnak horkuang a tla i a mongtu pa a nunnak a liam tiah theih a si.\nAccident a tongmi mawṭaw cu Gangaw in Hakha leiah a kalmi a si. A mongtu U Naing Lin Oo, kum 40 a ngut ruangah lamkuai ah an lan i pe 50 hrawng a thuhnak horkuang a tla i a mongtu U Naing Lin Oo, kum 40 cu a hmun ah a nunnak a liam.\nAccident a cannak hmun ah mizaw phorhnak mawṭaw 1 in Hakha Meithat Zung bawi U Shyun Nong Maung le meithat pawl an va kal. A mongtu U Naing Lin Oo, kum 40 cu a lu kuai,a orhlei ke a kiak i a hmun ah a nunnak liam. U Naing Lin Oo, kum 40 ruak cu mizaw phorhnak mawṭaw in Hakha Sizung ah an kuat.\nMawṭaw mongtu U Naing Lin Oo, kum 40 cu Hakha khualipi Palik sakhan zong nih Upadi Pohma 304-A ralchanh in case an tuah piak tiah theih a si.-IPRD Hakha


Rev. Thang Hlun Fapa David Mang Le Tv Thawng Lian Sang An Ruak Kong Thawng Hnu Bik – Chuncha News\nApoi ti bak hi chim ding kan ngei lo mu. Atu bantuk in vanchiat kan tong hi cu zei tik hmanh ah philh khawh a si ti lai lo mu. nan liam sia a herh hringhran ko lai mu. Kaltak mi Bawipa nih in hnemh hram ko hna seh. Mithi pa 2 kong thawngthanhnak: Thihni-11.10.2020 Malaysia in Rangoon phak ni -5.12.2020 8:00pm kalaymyo ah an ruak hi 6.12.2020.4:00pm hrawng phan kho ding in ruah asi. an ruak phak tik paoh ah vui an si te lai.\nA thimi hna min. Pa David Mangzavum kum-45 a pa min Rev. Thanghlun kalaymyo .TatOotida 8.khrihfabu Hmunthar lai Baptist church asi. Val Thawngliansang kum.25 apa min pu Thanghleibik kalaymyo Letpanchuang .E. Khrihfabu.Trinity Baptist church asi. An thih ning. Gas dur a puak i mei nih a kangh chih hna. Credit: Suikhar\nṬhutpinak Le Ruak Humhnak: Chungkhar lei hnatlaknak in ṭhutpinak le Ruak i humhnak cu a tanglei bantuk in a si lai. Ṭhutpinak: December 04, 2020 (Friday) @ 6:00pm Indiana Chin Baptist Church, 8528 Madison Ave, Indianapolis,IN 46227\nRuak Thlahnak: December 05, 2020 (Saturday) Ruak Zoh: 9:30am – 10:00am Pumhnak: 10:00am, Indiana Chin Baptist Church, 8528 Madison Ave, Indianapolis,IN 46227 Thlan Hmun: Round Hill Cemetery (CEBC Biakinn pawng) 5235 S Meridian Street, Indianapolis, IN 46227 Atu lio cu Covid-19 zawtnak a karh ngaingai caah Social Distancing in ralrin tein um kal khawh i zuam cio hna usih!.


Cikha Khua Ah Pastor Pakhat Covid Zawtnak In A Thi – Hakha Cherry\nChin ramkulh Tonzang peng Cikha khuapi i siizung ah Covid in a zawmi kum 73 upa Khrihfa pastor pakhat cu June 1, tuni 9:30 ah a thi tiah theih a si.\nMay 31 zongah Cikha ah naupawi lio pakhat a thi cang. Tonzang peng hi covid zawtnak a zual ngai.Zalen The Chin Post\nAdang relthan:CRPH nih NUG cozah an vun dirh hnu in NUG vuanci (minister le deputy minister) pawl he biaruahnak ah ka tel ve tawn.\n1. Dr. Lian Hmung Sakhong (Federal Union Affairs Minister)\n2. U Yee Mon (Defense Minister)\n3. Dr. Win Myat Aye (Humanitarian Affairs and Disaster Minister)\n4. Dr. Sa Sa (International Cooperation Minister)\n5. U Aung Myo Min (Human Right Minister)\n6. Naw Susanna Hla Hla Soe (Minister of Woman, Youth and Children Affairs)\n7. U Moe Zaw Oo (Deputy Minister of Foreign Affairs)\n8. Naw Htoo Phaw (Deputy Minister of Humanitarian Affairs and Disaster)\n9. Ba Ham Than (Deputy Minister of Human Right Minister)\n10. U Linn Thant (Liaison Officer of NUG in Czech Republic)\nHi a cunglei NUG cozah lutlai pawl he biaruahnak pawl ah kaa tel ve i, an bia chimmi tete ka ngaih tikah Tlangcung miphun hna nih kum saupi kan rak hal tawnmi Federal ramkomh sernak caah caanttha bik a si tiah ka ruah.\nCucaah cun tutan Spring Revolution hi biatak tein thazang kan pek ding a si. CNF/A le CDF pawl zong thazang pek a hau. CRPH le NUG zong thazang kan pek ding hrim a si. Ralhrang pa Min Aung Hlaing kan tei khawh ahcun CRPH le NUG nihhin Tlangcung mi nih tihal in kan halmi Federal ramkomh an kan ser piak khawh hrim lai.\nTlangcungmi nih tubantuk caanttha hi kan ngei kho lem ti lai lo. Caanttha kan ngeih lio te ah biatak tein thazang kan chuah a hau. Mi cheukhat nih CRPH le NUG cu NLD minung an si, Kawl thluk in an kan nawnnok ko lai tibantuk an chimmi ka hmuh pah. Nain an biachimmi pawl ka ngaih tikah cu bantuk in ka hmu hna lo.\nTutan dothlennak hi kan tei ahcun Federal ramkomh sernak caah NUG in hruaitu zong kanmah Chinmi (Tlangcungmi) chungin Dr. Lian H Sakhong a si chinchap tikah tlangcungmi nih kan duhmi, a dikmi federal ram an kan ser piak khawh hrim lai. Kanmah le kan ti khawhnak lam cio in thazang chuah cio ko hna u sih.By-Salai Biak Tum Lian\nCNF/A le CDF pawl zong thazang pek a hau. CRPH le NUG zong thazang kan pek ding hrim a si.\nRalhrang Khawngsil Nih NLD Party Hrawh An Timh Taktak Cang


Thangpa Nih “In God We Trust” Hla Thar He A Rak Chuak Than Cang. – Zion Tlang Media\nThangpa Nih “In God We Trust” Hla Thar He A Rak Chuak Than Cang.\nThang Paa nih hlathar a van post than cang, tu a sak mi hla hi amah nih a phuahmi le a sakmi a si. a hla talngtar ah “In God We Trust” ti a si. Amah hi thilpuan a hruk eih le a hlasak ning phun zong hi phundang te a si caah Kawlram mipi nih an van uar khunnak a si. Fashion lei ah kawlram chung ah a min a thang ngaingai ve. Hla a phuahmi zong a um pah len, amah hi hla lei a uarmi a si caah Myanmar Idol Season 4 zuamnak he peh tlai in vote pek ning kong ah ruahnak le Winner caah a duh piakmi hna kong zong a thinlung ah a um mi a langter.\nPosted by Thang Paa on Friday, 8 November 2019\nPrevious Post:Esther Dawt Chin Sung T-Shirt An Chuahjmi Man Dengte In An Zuar\nNext Post:Thang Paa Nih Myanmar Idol Vote Thlak Ning A Lungtlinlonak Le Winner Hmu Ding Ah A Duhmi A Chim


Tu Zan Ah Dr,Sasa (NUG) Le US Assistant Secretary Carrie Cabelka Cu Myanmar Kong Ah Tawn Nak An Ngei lai. – Chintanbo\nDr. Sasa nih tonnak hmun ah US le a hawile ram hna he atulio Myanmar ram ah a cangmi tuksum uknak hi zeitindah kan dihdonghter lai timi le Myanmar ram ah Federal Democracy uknak le remdaihnak zeitindah kan tlunter tthan lai timi kong pawl ceihmai a si lai tiah a Facebook ah a ttial. Tonnak hmun ah NUG lei in Dr. Sasa, Union Minister pakhat le Deputy Minister pakhat tiin an i tel hna lai, tiah theih a si.\nCred: The Chin Journal\nRelchap ding : BREAKING NEWS: Khuadei hlan bakah (TPDF) nih Ralhrang ceilak te an Thah .May 11 le May 12 Tuzing ah Ralhrang ceilak te TPDF nih an THAH tthan, Ralhrang Bawmtu (Manipur Meitei) zong pa 4 bak an thah khawh!\nTamu peng Panta khua ah zaan(10:30) -(12:00) tiang i kahnak a chuak i Ralhrang ralkap lei in panga an thi,\n(TPDF) pakhat a nunnak a liam.\nZing suimilam (4:00)-(4:28) ah Tamu peng Kuantawng palek umhmun ah Khuadei hlan bakah Palik umhmun hmunhma khuarmi ralhrang ralkap le(TPDF) kar ah i kahnak a chuak i iralhrang rallokap lei in pahra leng an thi i ralhrang rallokap bawmtu (Manipur meitei) Miphun pali an thi tiah TSG page nih a fehter.


Articles :: Lairamdawtu\nLAIRAM HI A CHIA HRINGHRAN KO RUA By Dr. Hmuh Thang A Kan Siik Kan Lairam uktu a simi pakhat nih nikhat cu a kan siik.Laimi hi vawlei cung ram kip nan phan. America , Canada , Australia , Denmark , Sewden , Norway ....a naibik...\nFleeing Burma Where Life Is At Risk And Liberty Curtailed (The statement of Burmese nationals on Guam seeking asylum in the USA) By The Father Burma: Burma, placed between Bangladesh, India, China, Laos and Thailand, with a land mass of 261,789 square miles, (678,033 sq km) known as "the...\nBy Johny Uk Biahmaithi: “Nihin mino, thaizing hruaitu an si” ti hi mi fim hna bia asi, Laimi hi kan kokek lungput ah a zawr mi thinlung le tumchuk nak lei a panh mi thinlung a ngei mi kan si bal lo, a zeipoah raltha tein le...\nHika CHIN MIPHUN THAWHKEHNAK Chin miphun pawl cu kan pupa tuanbia ah Hlan liopi ahcun ca kan rak ngei ve nain saphaw cungah rak tial hna kaw, uico nih a tlik pi...\nRemnak I A RianTuannak By Johny Uk Remnak timi biafang hi mi rang holh reconciliation in lak mi asi i remnak ti lawng hmanh si lo in rem tahnnak ti hman ah a dik deuh mi si.Hi remnak ti mi biafang hi chungkhar in lak mi asi.Vulei cung minung kan nunnak ah kan herh bik mi cu hi remnak...\nThink Globally, Act Locally Getting Your Students to Become Good Citizens of Earth by Nathaniel Tripp For many of my generation, the environmental movement had its beginnings in the summer of 1969, when we saw the first photographs of the earth taken by men standing on the moon. We saw our...\nRalkap (Tatmadaw) chunglei Umtuning: Thithruaining le Cawlcanghning Zohfiannak Catialtu: Salai Van Lian...\nPROFILE Geography Area: 678,500 sq. km. (slightly smaller than Texas). Cities: Administrative capital--Nay Pyi Taw, near the township of Pyinmana (pop. 200,000). Other cities--Rangoon (pop. 5.5 million), Mandalay (pop. 1.2 million). Terrain: Central lowlands ringed by steep,...\nAustralia Cozah nih Refugee a bomh ningcang Australia ram kong theih tha mi vial tlawm pal chim ka duh . zeicahtiah ,Australia cozah nih minung a bawmh nak le zouhkhenh ning kong ah hi hna in nan theih nak lawng a si kho men. Australia ah a phan bal lo mi le khua a...


CNF a soisel:Tu hna hi zeihman nan silo thil hi a tha lo leiin nan lak piak hna caah asi thil sining rak zoh ve. – Lai Lungrawn Post\nCNF a soisel:Tu hna hi zeihman nan silo thil hi a tha lo leiin nan lak piak hna caah asi thil sining rak zoh ve.\nMarch 30, 2021 March 30, 2021 admin Hmuhning\nCNF a soiseltu hna khi, mi tampi an si lo. CNF zong a bawm bal theng ve lo mi,negative leideuhin thil a hmu tawn mi, mi bonlo, khuaruat kho lo deuh, mi luala deuh an tam.Cathiam an si hmanh ah mini caah hman awk tlak lo cathiam pawl, mah zumh in aa zum mi pawl deuh an tam.\nLaimi nih:Ralkap hi fawi tein kan tei kho hna’Namte i keng cio i voikhat ah kan tei ko hna lai.\nKalay mino nih:Uico palik an tlei than hna’Zeitin dah an tuah hna lai.


Hakha Hi Chin Khualipi A Si Caah A Tung Vang Kan Kauh A Hau – Chin World News Evening\nHakha Hi Chin Khualipi A Si Caah A Tung Vang Kan Kauh A Hau\nAugust 20, 2019 Salai Van Chin News\nHakha vawleihmun kongkau ah ka hmuhning tlawmpa: Tuchun Hakha inn hrawh asi hlan ah Chin World ah Kawlca in ka hmuhning tawite ka tial cang. Khuallam ah ka um caah tuanhngan zongah ka tial kho lo nain -ka lung a ka suk ngai caah Laica in tawite in ka van nolh than.\nHakha hi kan Chin khualipi a si bang atungvang kan kauh ahau. Arauh hlan ah minung singkhat renglo siseh tihi kan ihngahhlang bikmi a si. Chin cozah nih khuatungvang kauh a timhmi cu a tlangpi a tha ko. Inn hmun zong samh ding si ko i cozah nih aherh ahcun vawlei zong chuh phung si ko (land acquisition law ningin). Asinain tutan an khuakhanning (Hakha inn hmun samhnak) cu aa dawhcah deuh lo.\n(1) Upadi an itlaih tuk deuh. Kan 2008 Phunghrampi le upadi tamdeuh cu kan miphun mahte khuakhannak(self-determination) le federal kan khelmi he aa kalhmi an si. Kan Chin miphun nih nihin ah mah tein vawleiram kongah upadi sernak nawl kan ngei rih lo. A him lo. Atu kan upadi hin cun vawleihmun kongah aphi hawl awk a thami a si lo. Cucaah cozah le mipi tha tein iceih le khuakhanti tukha a PHI a si tiah ka ruah.\n(2) Cozah nih democracy phungphai a zulhmi a tlawm tuk. Hlan lio ralkap cozah bawi riantuan in an tuan. Project le program rian pakhatkhat an thawk mipi he iceih I mipi lungtlinnak lak hmasa ding timi (FPIC timi) zaukphung an thei rih rua lo. Atu thil hna hi ram ngei aa timi le a hmun-um pawl nih “tha tein kan ceihpi hna sehlaw a tha ko ding khi si” an kan ti len. Ram-ngei le ahmun-um timi pawl ka ttanpi(defense) tinak si hlei lo. A bulbal loin inn ka duh aipat tiin intung va dirh phot in “nan ka ti kho lo” ti phun cun khuatlang sernak ah a ngah hnga lo. Nain atamdeuh cu cutizong cun a si thlu lem fawn lo.\nA fawinak in chim ahcun ttha tein iceih le dawtnak he kaphnih thinlung tthumhthialnak um sehlaw hiti taitai thil a cang lailo. Vuanci U Soe Htet hi ralkap tthing a sinak aa hngalhnak ah ‘upadi upadi’ ti rumro a kaa in a chuak. NLD nih Phunghrampi upadi nan buar tiah ralkap nih an kaa chuak zat in an chim khi ruah ahau. A thami upadi cu upat ding si i a tha lomi cu remh ding—remh khawh lo hmanh ah hman lo khawh si ko. Mipi caah thiltha tuah tukha a biapi bik si ko lo maw?\n(3) Cozah nih a hmuitinh (objectives and intention) zeidah a si? Sifak, nuhmei, innhlang le biaknak riantuan pawl hna innlo ngeih khawh nakding a si tiah kan theih. Nain inn dot thum a sa khomi hna usapek ding ti hna Vuanci pakhat nih a chim fawn tikah ruah ding tam ngai. Cun, aziah ekah 100 an samh ciami kong hmanh tlamtling in an phisin khawh rih hlan ah ekah 600 renglo cu hitluk zualral in an samh hnga? Eihmuarnak a tamtukmi cozah tiah lungrumhmi a si tikah biahalnak tampi a um-thimnak caah hmaak laknak men si sual maw, bawm a zut tuk sual hnga maw tbk.\nInn dot 3 a sa khomi hna usapek ding nakcha cun atu ahmun-um chungah phung ninglo in a um timi pawl khi–atam deuh cu sifaksantlailo an si ko caah-hei umter lan ko hna sehlaw “Khah dandat nan huah can-ah inn khat ting 10 (or) ting 20 etc… in chuah uh” ti hna sehlaw zeidah a poi? Cuti a tuah ruangah cozah a sunghnak a um maw? (Anmah ahmun-um lila nih,,, cutital cun hunk an ruahpiak hna sehlaw a tha tuk hnga tiah media ah an chim ko khimu). Atu an tining khi cu a lawmlam tuk ee.\n(4) Innka faktuk in on caan si maw? Kan chim cang bang kan dothlennak hlawhtling rih lo. Miphun hauhruang kan ikulh kho rih lo. Mizoram le Nagaland hna ahcun an vawlei kha miphundang nih cawk le zuar khawh a si lo. Upadi in an kham. Kannih Chin miphun cu ‘miphundang nih kan vawlei cawk khawh lonak ding upadi kan ngeih lo lawng si loin kanmah hrimhrim nih kan va zuarh chap luaimai hna. A linglet in kan um. Bungzung hna khi miphundang tamtuk vawlei an cawk cang. Hakha zong Hung Ngai cozah chan ah tamtuk suaksam hnu ah NLD cozah chan ah a pehzulh. Miphundang nih inn hmun 100 renglo Hakha ah an ngeih cang.\nNai ah NLD nih ekah 100 (inn hmun 250 hrawng) an samh lio hmanh ah cozah riantuan pawl hna an tthenphawt chih hna ti si i miphundang kut ah zeizat dah a kal cang i atu an samh dingmi zong zeizat dah a kal lai? Kei cu premature a si rih ka ti ko hih. Kan Hakha khuachung ah tuhnu kum 20/30 ah “Lai kha khual, khual kha Lai” kan si te sual lonak ding le kan rungtoi ah Lai holh nakin miphundang holh nih hmunhma a lak deuh te lo nakding tuaktan bu tein inn hmun hi an samh maw? An ruat chih maw? Nationalism hrambunh loin miphun le khuatlang ser hi ttih a nung taktak dakaw a si.\nBiafunnak: Kan chim voihra, Hakha khua kauh cu a duh bik kan si. Pupa ro le ram ngei timi pawl zong nih an hmun an sian ko (lai). Nain, cozah nih a tawlrelning hi a ruruhranghrang tuk deuh rua ka ti. Hma-te kha hma-pi ah a chuahter– cucu public policy thiam lobia si. Miphun khuakhannak ngah hlan ah thanchonak kan tuah tikah miphundang dawpdolhnak a chuah lo nakding iralrin ahau(ramdang miphundang tampi nih an ton cangmi a si, miphun tlaumi an tampi).\nKan Laimi, harsa, innhlang, hmeinu hmeipa le khuatlang caah a herh zat tein khua samh ko usih. Duhfak in hakkau tuk hlah usih. Mitam caah aherh ahcun mitlawm-u nih tuar ko hna seh ti hlah usih. Chin cozah nih Chinmi inn 400 renglo bulldozer in a hrawh cang timi hi thil tha a si lo. Lairam ah inn 80000 lawng kan um. Hihi Chin lungput le Khrifa nunzia zong si lo. Upadi kha phaw le fung ah hmang loin atu i inn hrawhpiak a tongmi hna lakah sifak santlai lo taktak a simi hna kha ‘cucaw’ an va si pek, si lo pek ah, cozah nih hraam hna seh, innlo tuaktan piak hna seh. Hakha ah innhmun thong tampi cozah nih a ngeih (a samh) ko cuteh.\n(Cozah an palh ram-ngei/hmun-um an dik-aho adik/palh-tinak theng si lo. Cutin i al zong kha aphi si lo. Caan lakin, Khrifa phung le Lai nunphung tein, kaphnih chawnhbiak, thinlung tthumhthialnak in, aphi hawl khawhmi si ko ti bia. Cu hrangah ahcun khuakhangtu cozah nih hma a lak deuh ding si tiah ka mawhchiat bia). Hakha ah remdaihnak le dingthlulairelnak um hram seh. Hmanthlak: Chinland Post le Zalen Media\nTuni Cozah Nih Phung Ning Loin Sakmi Inn An Ṭhehnak Ah Thil Cangmi Nutung Pakhat Nunnak Tiang A Liam Deng (Video)


Ralkap Pawl Nih An Thah Ning Cu A Fak Bak Ko - News and Media\nYwar Thar village in Khin Oo Township Ralkap pawl cu PDF bantuk in an umter I khuachuang ah an lut i inn tampi mei inn an duah hna tiah thei a si. Inn an khangmi lawng si loin khuami pahninh zong an thah hna. Khuami nih an chim nak ah cun ralkap pawl nih inn meiin an khangmi hi inn 62 asi i minung pahnih zong an tlaih I an lu an tat i an thah tiah an chim. Ralkap nih an thahmi hna hi Aung Naing Soe le Nyein Kyaw an si. Crd – TCP\nKalay Peng Thawngpang


Floyd Cu “Big Gentle Giant” Tiah A Min A Thang – Chin 11 News\nFloyd Cu “Big Gentle Giant” Tiah A Min A Thang\nBy Sazang Cinzah\nNihin News outets ah ‘Big Gentle Giant’ timi a tam ngai. Floyd cu “Big Gentle Giant” tiah a min a thang. ” Giant” biafang nih khua ka ruahter ngai. Zeicatiah, nihin kan Vawlei ah a cang cuahmah hna hi Bible he a pehtlaihmi lawngte an si.\nFloyd a thihnak nih USA ram lawng siloin Vawleipi a hnin. USA ram khua 150 ah sandah an piah. Europe, Canada, le Australia tbk zong ah an rak au lulh cio. ‘Big Gentle Giant’ thihnak nih Vawlei pi a khuh, ti khawh a si.\nFloyd hi Pe 6 le Lehmah 4 a sang. Mi ngan taktak a si. Cucaah, ‘Big Gentle Giant’ tiah an auh. A chungkhar hna nih “GoFundme” an tuah colh i USD Millions 13 hlei ($13,285,200) a chuak cang. A chuak chin lengmang lai. T-Shirt Anki le Poster kip ah ‘Big Gentle Giant’ hmanthlak cu an tar. ‘Big Gentle Giant’ upatnak ah tiah Vawlei ah minute 9 an bawk. An dawtnak le a zuun an ngaihnak cu a phun phun in an phuan cio. Criminal pakhat kha over-night in Hero ah a cang ko. A mak.\nTulio hi CoronaVirus nih Vawlei pi a tuam lio a si. Ting 4 dengmang (397,411) an thi cang i, US lawng ah Ting 1 le thong 5 an thi cang. Hi vialte minung a thimi hi an dawtmi hna nih ttah le tthutpi ngam loin an phum cio hna. Thih lak ah thih fak taktak in Ting tampi an thih lioah ‘Big Gentle Giant’ cu a sunghlawi taktak. Khuaruahhar a si. Princess Diana a thih lio hna kha mitthlam ah a cuang.\n“Giant” hi Bible ah zeitindah a chim? Genesis Account zoh tikah “Giant” tiah khawhmi cu mithawng le minthang/ Hero an si. Pathian fapa le minung fanu hna nih an hrinmi, mixed ci in a chuakmi an si i, “nephilim” tiah hngalh an si. Bible Scholars cheukhat nihcun Pathian fapa timi hi, fallen Angel/ lucifer le a zultu hi an si lai tiah an zumh. Cucah, Noah buanchochuk zong hi mixed in a chuakmi “nephilim” ci hlohnak program a si kho tiah a zummi an um. Zeicatiah, Pathian sermi minung ci, DNA kha, Lucifer nih mixed ci/ Nephilim DNA in a thur hnawmh hi a duh lo caah a si kho tiah an chim.\nNoah Buanchochuk hnu zong ahkhan “Gaint” hi an lang tthan lengmang. Joshuah le a ralkap zong nih an hmuh hna. (Number 13:33). Pathian nih nu le ngakchia zong nan zuah hna lai lo. Nan thah viar hna lai a timi kha, Nephilim ci hmihnak a si hnga maw tiah a ruatmi an um. Giant mi nganpipi hi David le a ralkap kut in pali (4) an thi.(2 Samuel 21:16-22).\n“Giant” tiah a min a thangmi a thihnak ah “looters le rioters” pawl kengkip ah an pawt i cawlcangh ning vialte hi Bible Account in zoh cio ve hmanh u. Lucifer a von lang tikah, Armageddon ral timi hna hi mahbantuk tete in pei aa thawk kho ve ko lai hi tiah ruahnak phun dang ngaite a ka ngeihter.\nNote: Tuaktan cio awk sawhsawh ah ka rak thaimi a si. A rel huammi caah 🙂


Yakhine Ram ah Kala Minung 10 An Thah Hna\nWednesday, Feb 10th\tLast update11:06:58 AM GMT\nYakhine Ram ah Kala Minung 10 An Thah Hna\tTuesday, 05 June 2012 03:06\tSalai Chimbu(Chinland)\tRakhine State i thlanglei bik khua pakhat simi Taung Kok khua ah Muslim biaknak a biami Kala minung 10 cu Taung Kok khuami Rakhine miphun hna nih nihin June 6, 12 ni ah an thah hna. Mah tihin an thah mi hna aruang bikcu May ni 28 ni ah khan Yambye khua pawng ah Rakhine nungak kum 16 nute cu Kala pawl nih an tlaih hrem i an thah beh ruang ah a si tiah zumh a si.\nAn thahmi hna laki minung 7 hi Islam biaknak lei upa an si hna tiah theih a si. Adang 3 cu mawtawng mawngtu le Mawtaw mawngh bawmtu hna an si ti si rih.\nRakhine nungak no te a tlaihremtu hna cu Kala mino pathum an si i, an tlaih hrem hlei ah Kala pawl tuahto tawn ningin a kutket an cik i an thah beh. Mah ruang ah hin Rakhine minung tampi an thin a runh tuk hringhran i Kala pawl an hmuhnak paoh ah thah ding tiah heh tiah rak cawlcang len mi zong cu an rak um ve.\nAn thahmi hna hi Rangon lei ah akal dingmi an si i Yoma Titsa timi Bus cung ah ai cit cuahmah mi an si. Tuang Kok Bus gate chung ah mibu nih an but hna i kan thah hna lai an ti lio ah Bus cu an mawngh i an chuak, mortor cycle in an dawi i an phaknak hmun ah cun thilak in an tukvelh hna ti asi.\nTaung Kok ah muslim pawl an phak hlan ahhin Yambye khua ah an tlaih hrem i an thah behmi nute hmanthlak cu an tar i, Kala duhlonak ca hna an rak zamh chung cang ti a si. (Ch: VOA Burmese, BBC Burmese )


Thantlang CNLD EC Le Chairman Lal Maung Cung Sin Biahalnak – Lai Lungrawn Post\nJuly 14, 2020 admin Chin News\nChin Party dirpi aduhmi- atimh mi kan tam pah hna caah nan boruak kong ah biahal kan duh ngai. Na ca postmi ka hun rel hnu ah ka lung chuak mi kan hal nak si. Thantlang CNLD hi 2010 in nan dirh ti asi. CEC Bahu ah nan i fonh dih cang caah Pengkip cio in CNLD BAHU ah afonhmi party vialte hna hi aho nawl ngaihnak dah angan bik/ ngan deuh in nan chiah/ phundang chim ahcun CEC Bahu maw, nawl ngeihnak sang deuh angei? asiloah Thantlang Peng CNLD EC pawl dah nawl ngeihnak ngan deuh nan ngeih? CNLD party phunghram ning in zeidah nan zulh mi asi?\nCun, CEC Bahu in phuahnak ca an chuah tik ah Thantlang EC nih nan cohlan duhlo mi hi, CNP le CNDP zong hi CNLD ah aa fonhve mi an si hna tik ah CNLD bahu nih phuahnak nawl le tlangtlak nak nawl ( full authority) an ngei maw? angeih lo asi sual ahcun CNP/CNDP hi CNLD bahu nak in nawl ngeihnak sangdeuh an ngei ve ti nak maw asi kun hnga?\nNa caan arem tik ah kan hal mi bia hi na si kho tawk afian kho chung in ka let ve te law ka duh. Tukum 2020 ah CNLD caah lobbying tuah aduhmi mino tampi an um. Teinak hmu uh ti kan duh, asinain nan boruak hi tha ten zohfel in, Party policy uk mi silo in pumpak le peng nawl ngeihnak angan deuh mi bantuk alawh pah caah mi thinlung atuai kho men. Kalawm. Credit: Ral Eng Khenglawt\nThantlang CNLD An Buainak Ruang Cu Vice President Henry Van Thio Ruangah Si


Chin Ramkulh Khuapi Hna Ah Vanlawng Tual Saknak Survey Tuah Ding Planning An Suai - THE CHINLAND POST\nChin Ramkulh Khuapi Hna Ah Vanlawng Tual Saknak Survey Tuah Ding Planning An Suai\nSalai Elvis| 2019 February 9| Chin ramkulh khuapi a si mi hna Hakha, Thantlang, Tedim, Tonzang le Paletwa khua ah vanlawng tual saknak ding Survey tuah ding in Chin ramkulh cozah nih Planing an suaisam tiah kan theih.\n“Chinram chung Vanlawng tual hman khawh colh a si dingmi cu Falam Surbung le Dr. Sa Sa tawlrel nak in Lailenpi vanlawng tual hi 2020 kum ah vanlawng tum kho dingin timhtuah a si. Cun Paletwa, Hakha, Thantlang, Tedim le Tonzang zong Survey tuah dingin Plan kan suai. Survey tuah hnu ah Budget he aa tlak ningin ruah a si lai. Chikkhat ah tuah dih tiah cun rampi cozah lei zong nih Budget an kan pek khawh lai lo pin ah ramkulh cozah budget zong in tuah khawh ding a fawi lo caah duhsah tein tuanchuah ding kan timh hna” tiah Chin ramkulh cozah chimnak nawlngei tu Sipin vuanci U Soe Htet nih The Chinland Post ah a chim.\nPaletwa vanlawng tual a hlun zong tuanchuah dingin sipin vuanci pumpak nih February thla thokka ah a rak zoh bal tiah kan theih.\n“Paletwa vanlawng tual zong 1978-1984 kum hrawng sianginn ka kai lio ah a rak tum bal. Kyaut-htoo khua pawng ah vanlawng a rak tlaknak in Paletwa vanlawng tual cu an rak ngol. Cu vanlawng tual a hlun zong kan zoh i a tungvang hi pe 1700 x 300 hrawng a si. Cuka hmun lila ah cun pe 10,000 tluk cu aa kauh chap kho rih ding a si. Hi vialte kauh chap khawh ah cun vanlawng fa mi le a laifang pawl cu an tum kho dih lai. Cucaah Chin ramkulh cu lam le sul a that lo caah hi vialte khua hna ah vanlawng tual duhsah, duhsah in kan tuah khawh a si ah cun fawi zaang ngai in le vanlawng in i tlawnkai a si lai. Vanlawng tual cu a hlun zong kan zoh lai i a thar zong kan zoh lai” tiah sipin vuanci nih a chim.\nPrevious Paletwa Kiangkap Chin Ralzam 5000 Renglo Caah Chin Cozah Nih Facang Tun 200 A Bawmh\nNext NAPC Paih Zuamnak Ah Uk Ling Thang Nih Zatlang Le World Champion Laksawng Phunhnih A Co


Ramkomh Minister Le Chief Minister Thlen Dingmi Ah CM Salai Lian Luai Aa Tel Ve Maw? – THE CHINLAND POST\nRamkomh Minister Le Chief Minister Thlen Dingmi Ah CM Salai Lian Luai Aa Tel Ve Maw?\nCity Hunter| 2018 April 26| A ralaimi May thla chung ah ramkomh minister le ramkulh, ramthen Chief Minister cheukhat rian thlennak tuahding le May 14- ramkomh cozah bu tonpumhnak tuah tikah ramkomh minister le Chief Minister cheukhat rian thlennak a um lai tiah Naypyidaw ummi pakhat sin in thawngpang a chuak.\nMay 14 meeting ah ramkomh minister zung pathum in minister pathum min chuahpi le rian thlennak an tuah lai. Hi hlan ah ramthen le ramkulh in Chief Minister pathum cu rampi President thar U Win Myint nih thlennak a tuah lai tiah Naypyidaw ummi tuanvo ngeitu pakhat sin in thawngpang a chuak.\n“President U Win Myint kumthar biarocah ah aa tel bantuk in cozah bu thlennak a um lai. Ramkomh minister thlen ding in thawngpang a chuakmi cu zung pathum cu; Ministry of Education (Dr. Myo Thein Gyi), Ministry of Industry (Khin Maung Cho), Ministry of Agriculture, Livestock and Irrigation (Dr. Aung Thu) zung an si. Mah zung pathum in thlennak a chuak lai ti a si nain anmah aiah mi zeidah an airawl lai timi cazin a chuak lo. Hi pathum lakah hin Fimcawnnak Ministry zung hi chimceih bikmi a si” tiah Naypyidaw ummi upa pakhat pakhat nih a ruahdamhnak kong a chim.\nCu bantuk in April 25 ah thawngpang pakhat a chuakmi cu President hlun U Htyin Kyaw nupi zong a si i atulio Tungkhuah peng in Pyithu hluttaw palai MP Daw Su Su Lwin cu fimcawnnak minister rian an pek lai tiah Kawl media kip nih an thanh cio dih colh. Asinain, a fekmi thawngpang a si rih lo.\nNLD cozah hruaimi cozah kum hnih a hung tlin tikah thlennak pakhat tal a tuah kho lomi ministry zung in ramkomh minister le Chief Minister pawl thlen a duhnak hna kong zong Naypyidaw ummi upa pakhat nihcun a chim.\nChief Minister thlen timhmi hi Pago ramthen, Taningthari ramthen le Kachin ramkulh in an si kho tiah NLD party upa he aa naihniammi pakhat nih a chim. Cu bantuk in nihin tiang Chief Minister thlen ding tiah thawng a chuakmi ah Chin ramkulh Chief Minister Salai Lian Luai cu aa tel rih lo tiah kan theih.\nRef: 7Day News, DVB Burmese News\nPrevious Kalay Pengkomh Khua 10 Tikhur Cawhnak Le Dinti Laakpiaknak Caah Ks. Nuai 169 An Hman Lai\nNext Pyin-Oo-Lwin Khua Penguk ZungBawi Le A Changtu Eihmuar Ruangah Rian Phuah Le Kum 10 Thong An Thlak Hna Lai


Kan Miphun Min A Chia Than Hoi Kan Lai Nungak An Si An Ti – Chin World News\nPosted By: thawng February 23, 2019\nKa Lainu nungak tthenkhat hi biatak tein kan i ralrin ngaingai a hau cang. Minung pakhat hnih ruangah kan Chin/Laimi kan thangchiatnak a tlawm hrimhrim ti lo.Cucaah online ah hin biatak deuh in kan far le tthenkhat hi nan i ralrin deuh a hau.\nAtang cabia hi Mizo group pakhat ah an ttialmi kan Chin or Laimi nungak kong a si.An ttialmi cu hitihin a si; Kan Chin nungak pathum hna cu thil pakhat khat ruangah an thinlung a fak. Cu an thinlung a fak mi cu zu hmangin thinlung dam an i tim i, ningzak loin Beer le a senci he zu dawr ah an ding.\nAugust Par nih a facebook account ah Falam holh in ca a ttialmi a si. Attialmi cu Thinlung a fah ahcun tthuat hi a si ko tiah a facebook ah cun a post. Zeiruang ahdah a thinlung a fah timi hi ka thei lo. Sihmanhsehlaw a thil post mi hi a biapi ngaingai ka ti ruangah ka vun post mi a si. Kan mino hna nih zeimaw thil ruangah kan thinlung a fah caan ah hi bantukin thinlung damnak kan tuah peng a si ahcun hi nak fak in aa kan tuah khawh lai tihi kan theih ding ah ka duh mi a si. tiah a ttial.\nAcung kan chimcia bangin hi bantuk in Chinmi kan nungak le hna kanmah pakhat ruangah kan miphun min a chia i, kanmah pakhat ruangah kan minphun min atha ti hi thei hna usih law kan nunphung le kan zaatlang humhimhnak ah hi bantuk hi cu hmang hram hna hlah usih.


NUNGAK SUI CHIN TIAL: MAH BAWHNAK SAPHAW A TTAM MI USDP LE NLD – The Chinlung Post\nSeptember 9, 2020 admin Kawlram 0\nUSDP le NLD a ttanh mi nan dihlak in Uico, mah bawhnak saphaw a ttam mi tiah kan i soisel hna lo.Ramkhel Party ttanhnak kong ahcun kan pumpak ruahnak nih a phak khawh tawk tein biachim le holh rel a si ko. Tamdeuh tu in bia kan i ruah ahcun a dik mi biachahnak thar zong tuah cio khawh a si ko.\nA sinain Miphun dawtnak kong a rak chim ve lengmang mi, kum 70 chung kawl nih an kan uk cang i kan covo kan lak tthan a herh tiah a rak chim ve lengmang mi minung hna nih “An chungkhar, an unau le hawikom NLD le USDP an dir bak in , CNLD nih zeihmanh an tuah kho lai lo, Chin Party a herh lo tiah a chim mi pawl hna tu khi mah bawhnak Saphaw a ttam mi Uico tiah kan i tahchun mi hna cu a si.\nPakhat pa cu a mah tein ruah khawh mi a ngei lem lo, ramkhel kong le Chin miphun kan tuanbia zong a thei lem lo. A sinain USDP in an khua pa cuh aa tim, NLD in an chungkhat cuh an i timh ve caah, zeisat tuak lem loin, an khua pa le a chungkhat pa dirkamh nak ah CNLD a soisel chih len ve.Pakhat pa nih aa thawh ve i “CNLD, Chin MP nih cun zeitin dah NLD tluk cun Chin ram ah thanchonak cu an tuah khawh lai, a sullam hrim a um lo tiah a chim len ve.\nA sinain Ramkomh Hluttaw nih Ramkulh cio tthancho nak ah Budget rikhiah mi a ngeih dih i, a hal thiam mi, ahal kho mi paoh nih thanchonak tam deuh an tuah khawh timi kha a thei ti lo”. Cu pin ah a ruahnak cu an khua thanchonak lawng kha asi. Khua politics in ca a tial. Thanchonak pin ah mah tein khuakhan Lairelnak kan ngeih a herh ve cang timi kha a ruat lo.\nPakhat pa cu “Nan khua hlei a ttha lo tuk, Cozah nih pei an i daihthlanh hna i, keimah MP ka tlin ahcun kan rem piak hna lai” tiah Vote a kawl ve. Kawl nih sifak cikcek in an kan tuah hnu ah thanchonak rian, Phaisa hmang in Chin miphun cihmih an kan timh timi kha a lung hrim ah a umlo. Cu pin ah thanchonak bia in vote a kawl i Kawl Policy kha thawnter a timh chin ve. Credit: Sui Chin Tial


Salai Pa Thawng: Lungthlitum He Hawikom Kan Rak Si Nain Kan Ruahmi Aa Khat Lo Caah A Rak Ka Block Bak Ko, MP Tlingsehlaw A Mah Duhnak Le Mipi Duhnak – Myanmar Chin\nSalai Pa Thawng: Lungthlitum He Hawikom Kan Rak Si Nain Kan Ruahmi Aa Khat Lo Caah A Rak Ka Block Bak Ko, MP Tlingsehlaw A Mah Duhnak Le Mipi Duhnak\nAugust 18, 2020 Myanmar Chin Chin, Hmuhning 0\nSalai Lungthlitum hi hawikom kan rak si nain hmuhning aa dang ruangah a rak ka block i tu ahcun unfriend in a ka tuah than caah kaa lawm i Chinmi mino lakah cun upat tlak mino zong a si caah ka lawmhpi ngai ngai.\nNain ka ruahmi pakhat belte cu amah Lungthlitum nih a ruahning le a hmuhning in kan ruahlo le kan hmuh lo ah mihrut pa tiin block a hman mi te hi a poi tawn ka timi a si. Mino lakah zuamnak a ngeimi le chawva a ngeimi a si i zohchuntlak a si nain a nunzia belte cu zohchunhtlak in ka hmu kho hrim lo.\nTu zongah MP aa cuh ve tikah ka lawmhpi bak hawikom sinak in, nain midang hmuhning le ruahning a cohlan khawh lo tikah mah bantuk lungput a ngeimi nih MP a tlin ahcun a si kho hnga maw ti a ka ruahter ngai ngai.\nMP cu mipi aiawhtu dingah thlahmi a si caah mipi le midang ruahnak le hmuhnak kha lak thiam a hau lai. Mah nih duhlo hmanh ah mipi nih duhmi a si ahcun OK tiin cohlan caan a phan lai. Tutiang ri a nunzia ah amah duhning in comment lotu le amah duhnak le hmuhnak aa hrawm khawh lo tikah mipi aiawh in kan dirpiak sehlaw mipi duhnak le amah duhnak i lo hlah sehlaw mipi duhnak kha hmaiah chiah loin amah duhnak kha hmai ah a chiah hnga i mipi vialte a kan block dih hnga maw ti ka ruat ngai ngai.\nKa chim cia bang chawva ngeimi si kaw rian a ttuan kho ngai ngai nain a bawmhmi hna kha langhter le chimh a hmanmi belte cu ka cohlan lo ngai ve. A bawmhmi cungah cun ka lawmhpi nain amah pumpak in minthatnak caah aa phuan khi ka uar lo. MP tling sehlaw MP sinak in mi a bawmhmi hna kha nikhat khat ah a lung an tin lo tikah an min in a char hna lai i a langhter te hna hnga maw ti ka phang.\nMP cu mipi aiawhtu an si bantukin midang ruahnake hmuhnak kha theithiam an hau i an ruahnak kha cohlan thiam a hau.\nKa hawikom a rak si i a pumpak sining cungan ka upat nain mi ruahnak le hmuhnak le duhnak lak duhlo in amah ruahnak he aa lo lomi bock a hmanmi cungah ka soisel ngai ngai.\nCucaah vote kan ngeihmi covo hi mifim le mirum le mihrut le sabtlailo sifak kan vote aa khat caah fak piin khua kan ruah cu a hau lai. Minute pakhat tluk lawng a rau i man a ngeimi a lo lo nain man a ngei tuk. Chikkhat te ah pek mi vote hi kum 5 caah a si caah chikhat caah phaisa pekmi nakin phaisa hmuhnak lqm qn canwpiaktu hi an daw deuh tu an si kan philh hrim lo dingah ka duh.\nNote: Lungthlitum hi keimah nih pakhat hmanh ka tluk bak lai lo nain hmuhning le ruahning aa dang ka ti bantukin ka upat nain a lungput ka cohlan lonak ka chim i amah ttanhtu nih ka ttiak duhmi sullam pemh loin nan ka thuat lai kha ma theih caah fimkhur tein comment ka pe te sawh ve uh tiah kan nawl hna. Mifim an fim dih lo i mihrut an hrut dih lo, mirum an rum zungzal lai lo sifak kan sifam zungzal lai lo. Pathian aa bochan mi caah lamtha a um zungzal ko .Salai Pathawng


***Vakok.Lian***: Car Accident & Inn Mei Kangh Thawng\nCar Accident & Inn Mei Kangh Thawng\nMarch 8.2010 Hakha Peng/Senthang Khuapi lam ah Mawtaw Accident a um i minung 11 fak ngai in an ni khong hna i Hakha Sizung ah an ni thlawp lio hna a si.Pu Ttha Vung le Za Biak Cung hi mah Accident hmun ah an nunnak a liam an ti.Pu Tthat Vung hi nupi fa he khua a sami a si.Za Biak Cung hi tlangval tanghra a kaimi a si.\nNihin March 3- 2010 chun 12 AM hrawng ah Hakha/Senthang Peng Lungkhing khua Inn 42 hrawng a kangh.A kangh ning cu Phone chawnhnak lawng in a sirih i a fiang deuh in kan hngal rih lo. A kangh ning hi Inn thar a sa mi an um i Inn an theh nak dii tthing kha Inn pawng ah an chiah i mah dii kha ngakchia nih an duah/khangh i mah ka in cun aa thawk an ti.Khuami pawl hi Lam cawh ah ramlak ah an rial lio a si an ti i a kangh lio ah Inn ah mi an um lo lio te a si an ti. A fiang deuh in kaan thanh tthan te hna lai.\nPosted by L.VanBlian_blogpost.com at 8:37 PM\nChile Ram Lihninh Thawng


Second pakhat ah minung 1/ 2 karlak an thi. Minute pakhat ah minung 105 an thi. – Hakha Cherry\nSecond pakhat ah minung 1/ 2 karlak an thi. Minute pakhat ah minung 105 an thi.\nSecond pakhat ah minung 1/ 2 karlak an thi. Minute pakhat ah minung 105 an thi. Sml pakhat ah minung 6,316 an thi. Nikhat ah minung 151,600 an thi. Kum khat ah minung 55.3 million an thi.\nAustralia ram chung ah “ Car Accident Statistics 2019” nih an langhterning ah nikhat ah motor accident ruangah minung pathum an thi. Vawlei cung business a tuahmi vialte lakah tangka luh a zor bal lo mi cu Thlan lei ah rian a tuah mi hi an si.\nAustralia’s Hopstital 2018-2019 nih an langhterning ah cozah le private siizung pahnih fonh in kum khat chung ah 11.5 million siizung ah an um. 2019-2020 chung ah emergency ah a phan mi minung 8.6 millions an si.Vawlei cungah Covid-19 zawtnak ruangah a thi mi 1.8 millions an si cang.\nKum khat chung ah (thla 12, ni 365, sml 8760, 525,600 le seconds 31,536,000) a um. 2019 kan kar hlannak ah second pakhat te hmanh a kilkam kho mi, him tein a zohkhenh kho mi, aa runveng kho mi kan si lo lio caan ah Bawipa a kan kilkamh mi, him tein a kan zohkhenhmi le a kan runven mi zoh tikah a tanglei Bible hi kum 2020 ah ka thlahnak ah ka thim mi a si.\nSalm 103 , “ Maw ka nunnak, BAWIPA cu thangthat tuah! Ka sining vialte, a min thiang cu thangthat tuah u! Maw ka nunnak, BAWIPA cu thangthat law zeitluk in dah Zangfahnak a ngeih kha philh hlah. Ka sualnak vialte kha a ka ngaithiam i Ka zawtnak vialte kha a ka dam ter; Thlan chungin a ka khamh I dawtnak le zaangfahnak he Thluachuahnak a ka pek; Ka nunnak cu thil tha in a khah ter i ,Cucaah ka no peng i mupi bantukin ka thawng.” Credit-David Van Dawt Thawng\nTheih Dih A si Ko .Tukum thimnak ah NLD nih a cozah ser khawh lakin an tei ti lai lo kan rak ti ciomi kha kan ruah loning piin NLD nih tei cikcek in an tei ko ai.\nUSA laipa mipem chung in mingei mirum ah ruah mipa cu Hakha dawrthar sang arak ummi Stanly Sui Sang asi lai tiah kan ruah cio


Nau Pawi Lio Ah Ei Lo Ding Thingthei Pawl | Faiceu News\nInnpiNgandamnak le DawhnakNau Pawi Lio Ah Ei Lo Ding Thingthei Pawl\nNau pawi lio mi nu lawng si lo in nutung le nungak poh nih rel hrim hrim awk a a bia pi ngai mi a si. Nau pawi lio nu pawl hi naute ca he mah ca he a herh mi Vitamin, chambau lo ding hi a biapi tuk. Pawi lio mi fa te zawn ruah in nule nih ngandam nak caah tiah thingthei pawl hi an ei theo tawn. A sinain thingthei cheukhat pawl cu naute caah siseh nule caah si seh a herh theng lo mi, harnak pe kho tu an si ve.\n1 . Rongtuban (နာနတ္သီး)\nNau pawi lio ah rongtuban tam tuk ei ah cun pum tha tthawn nak caah hnahnawh nak a pek. Rongtuban ah hin (bromelain)ti mi Dat tampi a um i nau inn lu kha a nem ter i nau tuan te ah a hrin ter ti a si. A za tawk i ei ahcun a poi lo nain tam tuk ei ahcun ral a si. Nu tam deuh cu rongtuban hang tampi din ahcun nau tthen a fawi deuh tiah an ruah tawn.A palh bak mi a si.Chunglei nau nih a hlam ruang ah ei lo in um khawh lo hmanh ah tam tuk cu ei bak lo ding a si.\n2 . Mitsur thei (စပ်စ္သီး)\nA hlei in nau paw a thla a cang cang mi hna nih pum kih lum(presure) caah mitsur thei hi ei bak lo ding a si tiah si lei thiam sang pawl nih an chim. Mitsur thei car le misur aa telmi zei ei din hmanhhi hrial khawh ahcub a ttha. Mitsur thei ah aa tel mi Dat ruangah nule kha harnak a pek khawh ti a si.Cu leng ah pawpi chung linh tuk in nule caah cawl cangh a har ter . A poi bik mi cu chung tlik zong a hman mi hi a si.Nau nithla a can cang hnu ah chung tlik sual ahcun pum chung i Ti dat zor tuk tiang in a um khawh caah ttih a nung tuk.Mitsur tamtuk ei ahcun lungmih ke luak chuah nak zong a ra kho.\n3 . Sangphaw kuh(သေဘာၤသီးအစိမ္း)\nNau pawi lio mi (or) nau pawi ding in aa zuam cuahmah mi nu poh nih Sangphaw kuh cu ei bak lo in hrial ding a si.A hlei in Sangphaw i aa telmi Dat nih khin nu nau inn a bit ter . Nau pawi lio ah pawkhim tthat lo (အစာမေၾက ) nak zong a chuah pi. Cu leng ah nau tthen zong a har ter fawn.A hmin mi bel te cu a nem mi a si caah chung khal lo ding in a remh tu a si i ei khawh a si ko.\n4 . Satchuma( မက္မြန္သီး)\nSatchuma ah khin သံဓာတ္ a tampi i protine, suger, zinc timi dat pawl zong an i tel.A si nain Satchuma hi a lin mi phun a si caah nau tthen tikah thi chuah a tam ter. Satchuma ei nak ruang ah ruahlo pi in dang (hrom) thak in um a fawi te .Cu caah nau pawi lio mi nih cun ei lo in um khawh ahcun a ttha.\n5 . Dingsi (ဇီးသီး)\nDingsi thei ah hin Vitamin A tampi aa tel ve caah mit lei ngandamnak caah a tthatuk. A dang vitamin zong aa tel i ngnadam nak caah ei ding mi thingthei pakhat a si . A sinain a lin mi phun a si caah nau pawi lio ahcun ei lo ah a ttha. Tam deuh ei ahcun pum presure a kai i a bo mi le a thak mi chuah a fawi te.Nau ca he nule ca he a ttha lo mi thingthei a si caah ei sual lo ding i ral rin ding a si.\nReff : Myanmar Gallery


Mexico President nih "Trump nih Mexico Rammi Cungah a Lungput a Thlen Dih Cang" a Ti | THE CHIN EXPRESS\nMexico President nih “Trump nih Mexico Rammi Cungah a Lungput a Thlen Dih Cang” a Ti\nMexico President Andres Manuel Lopez Obrador nih, “President Trump nih Mexico rammi cungah a lungput a thlen dih cang,” tiin nizaan ah a chim.\nTrump nih Mexico pawl cu tlaihhrem hmang, ritsi phur, tbk., in a phunphun in a ti hna. Mexico pawl US lut kho lo dingin ramri ah vampang ka sak lai i a dihmi tangka zong Mexico cozah ka liamter lai, a rak ti caah Mexico rammi pawl nih an huat tuk.\nNizaan tihni ah President Trump nih Mexico president cu White House ah avoi 1nak bik an i tonh, mah hnu ah atu bantukin Mexico president nih Trump a thangṭhat hi si.\n“Trump cu Mexico ram le kan mipi cungah dawtnak a ngei i a kan upat,” tiin President Lopez Obrador nih a chim.\n“Liamcia caan ahcun Trump nih Mexico a kan hmuh ning phun dangpi asi, nain atu cu aa dang tuk cang.”\n“Kan cungah a lungput a thlen dih cikcek cang. Trump he kan i pehtlaih ning a ṭha tuk. Hawikom bantukin a kan chawnhbiak cang, theih bal lomi mising bantukin a kan chawnbia ti lo,” ati.\nPu Lopez Obrador cu 2018 in Mexico President a ṭuanmi si.\nPresident Lopez Obrador nih Trump a thangṭhat mi cu US Democrats pawl an thinlin chiahru. “Trump nih Mexico president a tonmi hi a ra laimi November 3 thimnak ah Mexican American pawl nih ka vote hna seh tiin a leemmi si” an ti.\nAn i ton khawh cangka in Trump Vote Kawlnak Phu aa timi Twitter account nih, Mexico president nih Trump a thangṭhat lio cu ‘Trump cu Hispanic pawl caah hawikom ṭha asi’ ti phun in a tar colh.\nSinain, Trump soiseltu tampi nih cun ‘Trump nih thimnak dih tiang Mexico cungah bia ṭha a chim hlei lo’ tiin an zumh lonak an chim ve.\nMexico tadinca El Financiero nih June 26-27 tiang hlathlainak a tuah i Mexico rammi tam ddeuh 70% nih Trump cu mi ṭha loin an hmuh i 59% nih cun kan president nih Trump a ton awk si ko an ti. — Reuters


Malaysia; A Mobile Phone Chungah Nupa Sualnak Zukcol 4 Le Hmanthalk Tampi A Um Caah Thongthlak A Huah - Mizo Journal\nMalaysia; A Mobile Phone Chungah Nupa Sualnak Zukcol 4 Le Hmanthalk Tampi A Um Caah Thongthlak A Huah\nMalaysia ah kum 25 pa pakhat cu a mobile phone chungah nupa sualnak zukcol 4 le horduhcuainak hmanthla pawl an hmuh caah thong thalk a huah. Malaysia ah hin smart phone, laptop ti bantuk zeibantuk device poh poh ah nupa sualnak le horduhcuainak pawl hi an kham bak mi asi ve.\n2011 lio hrawng touch screen smart phone zapi nih rak i tlaih khawh a hung si hrawngah Malaysia um Myanmar mi tampi zong phone chung i horduhcuainak hmanthalk le zukcol pawl ruang ah an rak tlaihmi tam pi an rak um. Malaysai hi Muslim ram asi i an biaknak nih nupa sualnak le zu hi a doh taktak ve mi asi.\nMalaysia, Jahor Baharu lei in mawtaw hlan in a rak mi kum 25 pa cu a phone chungah horduhcuainak hmanthlak khat lak he local palik nih an rak tlaih. 2019 March 29 ah baiciah zungah chuah pi asi i Malaysia panel code, section 292 in tazacuai asi. Section 292 in hin thong kum thum thalk khawh mi case asi.\nAsinain mah case kong ah mipa nihcun (a yu khan) a lak ve i biachahnak an tuah piak kho rih lo. Mah mipa case kong cu 2020 March 17 ah biacaih zungah chuah pi tthan asi lai khi ni ah biachah ding kong a fiang te lai tiah theih asi. Malaysai um mi kawl ram mi zong ralrin ngai hauh dawh kan si ko hih. Ngamdamnak le umhar peng in na zoh asi zongah na history cu na thianh peng a hau cang tinak asi. Ref: world of buzz\nBe the first to comment on "Malaysia; A Mobile Phone Chungah Nupa Sualnak Zukcol 4 Le Hmanthalk Tampi A Um Caah Thongthlak A Huah"


Hringtu Nule Upat Peknak Le Pathian Bia (Mother Day Sermon) – The Chinland Post\nHringtu Nule Upat Peknak Le Pathian Bia (Mother Day Sermon)\nSalai Holy Tawk Tling Thang| 2019 May 8| 2019 May 12 ni cu vawleicung ramkip nih tuahmi le sunhsakmi “Hringtu Nule Ni” (Mother’s Day) a hung si than cang lai. ‘A sunglawimi Hringtu Nule Ni’ tiah hringtu nu a simi paoh nan kut zatial nem kaan tlaih hna. Khuaza ramkip hringtu nule dihlak nan cung ah BAWIPA nih lu nun ngandamnak le nun khua saunak thluachuah in pe cio ko hna seh.\nHringtu nu nih nunpi rihmi caah “ka nu, kaan dawt” timi bia kaa khat tal thinlung tak in chim i zuam cio usi. Hringtu nule nih nunpi ti lomi hawikom dawt cheukhat ca ahcun “Ka nu kan dawt” ti chim caan a um kho ti lo, vanram phanh hlan cu…\nCucaah, BAWIPA nih a leh hna i, “Nu nih a fa cu a philh kho hnga maw? A chung chuak cu daw lo in a um kho hnga maw? Nu nihhin cun a philh hmanh a philh kho ko hnga, sihmanhsehlaw, kei nihcun kan philh bal hna lai lo” tiah a kan ti (Isaiah 49:15) tu a nungmi Pathian kan ngeih kha philh hlah usi.\nNi le thla liam in kum le caan zong i thleng in liam hmanh sehlaw, nule dawtnak cu fale caah aa thleng in a liam kho lo. A luang zungzalmi tiva hmanh khi a reu caan a um tawn nain nule dawtnak cu a reu kho lo. Khuacaan hoih in a parmi pangpar hna hmanh khi an uai than tawn, sihmanhsehlaw, hringtu nule nan dawtnak cu zeitik hmanh ah a uai bal lo.\nThinlung, taksa, thlarau in a khatmi minung nang le kei cu chim lo, saram hmanh nih hringtu nule nih an fale cung ah dawtnak an ngeih. Hringtu nule nih fale cung ah nan kan ngeihmi dawtnak cu a zungzal in a hninghno, a rim a hmui. Fale nih hringtu nule dawtnak cu zeitluk cham kan timh hna zong ah an kan dawt tluk cun kan cham kho hna lai lo.\nPhungthlukbia 23:25 nih a kan cawnpiakmi cu; “Na nu le na pa cu, lawmhter hna. Nangmah an hringtu cu lawmte in um seh,” a ti bantuk in fale nih an caah leiba nganbik kan ngeihmi cu caan tawite an nun chung ah an ngaihchiatter lo, lungthin nuamte in umter le lawmhter hi a si. Hihi fale nih nu le pa dawtnak kan cham khawh vial cu a si ko hnga.\nChinram cu a kan hringtu kan nu bantuk a si i nu nih a fa a dawt bantuk in kannih zong nih Chinram kan dawt, kan zohkhenh le kan sersiam ve a hau. Timote a pi Lois cu Zunis i a nu a si. Paul nih zumhnak lei ah a chimthiam, upatnak a pek. Lois cu hringtu pi, zumtu pi tha le zohchunhtlak nu a si. A fanu Zunis lawng si lo in a tupa Timote zong anmah holhte in bible a cawnpiak.\nZunis cu Khrihfa a si, miphun dang (Khrihfa a si lomi) pa he an i um nain a fapa Timote kha anmah holhte in Bible bia a cawnpiak. Khrihfa zumhnak le nunning in lam a hruai. Chungkhar ah remhdaihnak a umter. Zunis hi nunphung a upatmi nu saltha a si. Nunphung upat le dirkamhnak cu holh in aa thawk. Laiholh thiam cu Lai nunphung dirkamh lakah a sang bik pakhat a si. Lai holh hman cu Lai nunphung nunpi a si. Cucaah, Lois le Zunis bantuk Chinnu (hringtu nu a si rih lomi zong) nih Timote bantuk bochan tlak pasal tha a hrin khawh, a cawm khawh, a sersiam khawh.\nVawleicung raltuk thawng Napoleon nih, “French ram ahhin nule lianngan um hna seh law, fapa lianngan an chuak ve ko lai” tiah a rak ti. Cu bantuk in nihin kan Chin miphun lakah zumh awk le bochan awk a tlakmi nusal tha le nu lianngan nih bochan le zumh awk a tlakmi fanu/pa tha nan kan hrin khawh ti hi i hngalh a hau.\nZunis le a nu Lois bang Khrihfa zumhnak le nunning in chungkhar ah fale lam a kan hruai i daihnak le remnak a sertu hringtu nu nan si ahcun zohchunh awk a tlakmi fanu/pa, tunu/tupa tampi kan chuak kho ko. Cu bantuk si ding cu Sunghno kan nu Chinram nih ti bang a halmi le Pathian zong nih amah sunparnak caah rian khinhmi kan si.\n“Hringtu nu (amah) cu a kut theitlai ruang ah khan thangthat u, Hauka ah khan amah cu a riantuannak nih khan upatnak hmuhter seh” (Phungthlukbia 31:31) a ti bantuk in zumh awk tlakte in thiltha nan tuahmi cio nih upatnak le mithmai tha in hmuhter hna seh.\nCucaah, ram le miphun, Khrihfabu le innchungkhar caah bochan le zumh awk a tlakmi hringtu nule (nu vialte) nan dihlak upatnak kaan pek hna. Innchungkhar, Khrihfabu, ram le miphun zumhtlak le dingfelte in a thanchotertu le thluachuakmi nu (hringtu) si chinchin ko u.\nSiangpahrang nupi Esther bang Pathian i bochan bu le zumhawk tlakte in ram le miphun a chanhchuahtu (a luatter) le “a fale nih, thluachuak nu an ti i a va zong nih a ti ve i a thangthatmi nu” (Phungthlukbia 31:28) si hram cio ko sawh uh.\nPrevious Zeiruang Ah Dah Siangbawite Chinram An Luh Ni Le Vice President Kan Hmuh Ni Aa Khah?\nNext Pu Thla Hre; Zun ek Dopnak le Hlonhnak (Vacuum Truck and Sewagefirm)\nUS Ah Chungkhar An Tlau cuahmah Cang, US Ah Khrifabuu Member An Tlau Cuahmah\nEditor Sin Cakuat: Thlanmual Kong Ah Dawrthar Khuabawi Sin in Fianternak


Lennak Tlang Ai Dan Ruangah Zumh Loin Ka Um Hrim Hlah Mu - Ramleng Chinmi\nHomeLenhloiLennak Tlang Ai Dan Ruangah Zumh Loin Ka Um Hrim Hlah Mu\nLennak Tlang Ai Dan Ruangah Zumh Loin Ka Um Hrim Hlah Mu\nJanuary 4, 2019 Van Ram Thang Lenhloi 0\nKan lennak khua ai dan ruang le tlangza dan kan um ruangah hin na thinphang tawn ti?\nNang na dam i kei zong ka dam. Panh sirsiar muihmai i tong kho loin, puan bang in pom kho rih hlah hmanh ning law online in kan dawtnak bia ka rak phuan lengmang ko hi mu.\nZumhtlak tein na um chung paoh cu ka cungah thinphan awk a um hrimhrim lo e. Mi nih zeitindah mi nih an kan ceihphai ti le kan rak i ton hlan ah khan darling zeizat dah na rak ngeih ti kong ka ruat bal lo i ka hngalh duhmi zong a si bal fawn lo e.\nNa ka ruah tuk ruangah na ruah awk a si lomi kong tiang hna na ruat tawn. “Ka dawt, ton lonak caan a sau tuk ruangah hin sian lo tuk buin annka thlum velhle thiam leng dang sinah na ka liamtak sual lai ti ka phang” ti kha a herh hme maw?\nKa dawt, na ka zumh khawhnak dingah kan cung arfi le thlapa hna khi na caah zumhtlak ka sinak a ka hngalhpitu si hna seh mu. Hnangamte le mitkuhcim tein rak it cang mu.\nCiticun kannih pahnih nih dawtnak ruangah lungleng ngai le nun khuahar ngai in zun kan tuar tawnmi hi zingnu nih zeihmanh lo ah a canter ka zum hrim lo e.\nZumhtlak tein kan um ko ahcun ton lo kar ah lunglen caan nakin a sau deuh tukmi ruunkhat ah kan lengti hrim ko lai. Cu tikah cun ka tangah pom in khandang (ihkhun) cungah mithmai panhte le aho van hai loin, dawtnak ruangah a rak chuak dingmi semmawng cawi in nunchung ni le caan kan relti lai te mu………\nHmanthlak : Angelhnin ST


Biden nih Trump a tei lai lo tiah Vice President caah a thim mi Kamala Harris nih a chim; A ruang\nDemocrat pawl lungput hi cu a mak chin lengmang ko, mi sual phawt le soisel lawng an thiam ko cang hi. Trump nih Hillary a tei cik cek lio ah, Russia nih Trump cu a bawmh ruangah a si tiin kum 2 hrawng cu hlethlainak tuah ding in special investigation cu Muller hruainak in tuah a si\nNatein tangka tampi an liam hnuah le kum 2 leng hlethlainak an tuah hnuah zeihman thil tehteh hmuh a si lo caah Trump cu thiam cohter a si.\nMah kongah Democrat pawl cu ningzah ngai ding mi khi an si, natein Trump an huattuk ruangah ningzah zong an thei ti lo hnuah Trump cu impeach tuah than ding in Ukraine kongah hlethlainak an tuah tthan hoi. An zum ning bantuk in zeihman a si lo caah Trump cu tha tiang an duh cang\nDemocratic vice-presidential candidate Sen. Kamala Harris (D-CA) nih Zarhpi nih/Sunday ah broadcast of CNN’s “State of the Union” ah a chim mi cu, Russia nih election ah i thlak a tim ruangah Joe Biden nih Trump cu a tei lai lo ti ah a chim\nHost Dana Bash nih Kamala sin ah bia halnak a tuah mi cu, The Department of Homeland Security bulletin nih a ttial ning ah cun, Russia nih mah bantuk in US ram chungah mail-in voting ruangah hlennak tampi a um lai i, tu tan election hi mipi nih an zumh khawh lai lo tiah a chim mi kongah lungrei theinak na ngei maw tiah a hal\nKamala nih a chim mi cu, Kum 2016 thimnak ah Russia cu a thlak ve ti ka thei fiang ngai. Senate Intelligence Committee ah rian ttuantu ka si lio a si.\nMah kongah thil a cang mi le ahman mi vialte fiangtein kan langter cang. Mah bantuk in kum 2020 thimnak zong ah ramdang a thlak mi an um lai i, Russia hi mah bantuk ah hin hruaitu bik a si lai tiah a chim\nBash nih halnak a tuah tthan i; White House ah rian na tuan khawh lonak ding caah harnak petu a si khawh lai maw? Kamala Harris nih a leh mi cu, ruahnak in cun a si khawh mi a si, tiah a leh. Credit- Breitbart\nBe the first to comment on "Biden nih Trump a tei lai lo tiah Vice President caah a thim mi Kamala Harris nih a chim; A ruang"


Tuchun Telh In Kalaymyo Mipi Nithum Chung A Thi Mi Hna Dir Hmun – Thechinlandtoday\nTuchun Telh In Kalaymyo Mipi Nithum Chung A Thi Mi Hna Dir Hmun\nadmin June 27, 2021 Leave a Comment on Tuchun Telh In Kalaymyo Mipi Nithum Chung A Thi Mi Hna Dir Hmun\nTuchun Kalaymyo Tahan Thawngpang pawl hna cu a tanglei bantuk hin an si, Nihin June 27 Tahan Khrihfa Thlanhmun ah minung ruak pasarih vui asi i, cu chungah cun Pastor pahnih an i tel t’han.Kalaymyo Dir hmun hi a tanglei ah thil sining a rak si cang mi kan vun peh hna.\nKalaymyo Covid Centre Inn Cung In Mizaw Pakhat Azuan Caah Anunnak Aliam.Kalaymyo Covid mizaw an chiah nak hna hmun Covid Centre inn dotthum cung in mizaw pa pakhat ,a lung a hman deuh lo caah tuzing suimilam 11 luan deuh ah a zuang, a mah le mah a nunnak ai la tiah theih a si.Sii inn an kal pi hnu ah, cu sii inn ah a nunnak a liam.\nKalaymyo Khrihfa Thlanhmun Ah Nihin Lawng Ah Ruak 16 Vui An Si.Kalaymyo khrihfa thlanhmun ah nihin (June-26) zaan lei suimilam -5 tiang ah ruak 16 vui an si.Nizan (June-25) ah ruak 14 vuai an si, nunnak aliam mi hna chung in tamdeuh cu Covid ruang ah an nunnak a liam.Kalaymyo ah cun biaknak cio in thlanhmun an ngei cio hna.Credit:The Chin Post\nKalaymyo Ah Thlan Man A Kai Tu lio Kalaymyo cu Covid zawtnak faktuk in an tuar ruangah Kalaymyo Khristian thlanhmun (THLAN အုပ္ဂ်ူ) tuahtu nih harsatnak an tonmi cu thlanhmun OB nih zohfelnak a neih hnu ah thlan man 100,000 kats asi tawnmi cu nihin 25.6.2021 in 10,000 kyats kaiter asi i 110,000 asi cang tiah theihter asi.Fianghlang ten theih aduh mi hna nih a tanglei pehtlaihnak ahhin hlathlai khawh asi.Pu SanThawm Thang Ngunkeng(Treasurer)Kalay Khristian Thlanmual Committee.Cont: 09400475999.\nTuchun June 25.2021, 6:00 PM tiangah Kalaymyo dirhmun Khrihfa thlaanhmun ah ruak vui mi minung 14 an um i,cu chungah can tling pathin rian t’uantu Pastor pahnih an i tel pin.mah hna pahnih ah pakhat deuh cu Catholic Father a si tiah theih a si.hi thawngpang kan update hnu ah mithi thawngpang dangdang an um tiah theih rih a si.\nZahan june 24.6.2021 ni cu Kalaymyo mipi kan t’ah ni ah a cang!nidang chim lo tuchun nikhat chung lawngah Kalaymyo khuapi chung Khrihfa mi hna kan i phum tam cem ni a si.tuchun ah Khrihfa bak lawng kan phum mi hna hi minung 23 an si i,cu chungah can tling tein Pathian rian a t’uantu Pastor’s minung pathum 3 an i tel tiah kan theih.mithi mi hna hi ralhrang kut le Covid in a thi mi an si hna.\nPasal Tha Dr Sasa Nih Kawlram Ah Pengtlang Le Khua Mipi Vengtu PDF Le Hriamtlai Dangdang Kan Theih Pi Hna Loh →\n← Salai Van Tha Cung Lian Ruhkhua Vuinak An Tuah


Sumilam (72) Chung Dai Tein Um Ding Timi Le Ralkap Nih An I Timhmi? – Chin World News Evening\nCheukhat nih lam zawh ahcun ‘ralkap nih aa-naa an ting dih sual lai, atu cu aa-naa an control lawng a si rih, an ting thlu rih lo’ timi biachawk an vahpi hoi. Atu khi an ting viar cang khi, ting ding a tang ti lo.Tuni lam zawh a um lo caah thaizing kip lei zong lam zawh a um hlei lai tiah ka zum lo. UN le ramdang cozah statement chuah luala hna cu ralkap nih zei hmanh ah an rel lai lo. Kan ram kong ruah ah lungthin a fak hringhran ko.\nUS President Biden nih Myanmar cu Than Shwe chan lio bantuk sipuazi phihnak sanction tuah than a timh cang. US nih Myanmar sanctions a tuah ahcun kan ram sipuazi a tla lai i a tuar ding taktak cu mipi kan si hoi lai. Lung a rawk ko. Salai Lungthli Tum\nRelchih. Hi Ni: Voidang kel in ni a chuak, vate zong an awnh kel in an awn ko. Nain, Kawlram tuanbia ah nithar le tuanbia thar aa thok ni a si hoi ne ai. Mi a simh bak cangmi tuanbia hlun a thar in ngaih tthan ding cu thinlung a ba hringhran.\nBawipa, lungdong in hnulei kan chit sawh hlah. Siangpahrang vialte siangpahrang le uktu vialte i an Bawi bik na si caah kan hna a ngam ko. A mawmi hi kan zalam… dawtnak le na vel in kan zawhpi ko sawh. Hmanthlak: Tuzing kan sang (Botazone) bazar boruak. By Joel Ling


DR. RUAL UK: TUTAN ZONGAH TIAL LIAN THANG HI A PALH CIKCEK KO – The Chinlung Post\nPathian Dah Ti Lo Minung Cu Apalh Kho. Țial Lian Thang zong Pathian si loin minung a si caah a palh kho i tutan zongah a palh cikcek ko. Kawl ralkap nih țhatlonâk an tuahmi ka thei lo tiah a timi hi a lettalam in a chim sualmi a si. Kawl ralkap nih (kum 60 an kan uk chungah khan mipi caah) țhatnâk an tuahmi ka thei lo tiah ti seh law thil sining le a dik tak takmi a si.\nZeicatiah ‘Tlangcung cawnpiaknâk’ tiah theihhngalhmi le mirâng nih ‘Golden Rule’ tiah min an rak bunh i Lai holh ah ‘Sui Phung’ tiah kan theihhngalh mi ah Jesuh nih ‘MI NIH KA CUNGAH TUAH HNA SEH TIAH NA DUHMI KHA MI CUNG ZONGAH VA TUAH VE’ tiah Mt 7:12 ah a rak timi hi kawl ralkap nih cun a lettalam in an hman i mi nih an cungah tuah hna seh tiah an duh hrim hrim lomi kha midang cungah an tuah lengmang i sualpalhnâk a ngei lomi mi tampi nunnâk an lâk hlei ah ngakchia nunnâk tiang in tam nawn an lâk cang.\nMi nupi le fa dawt an thah hna bangin an nupi le an fa dawt kha mi nih that ve hna seh law an duh hrim hrim lai lo. mi nih an cungah tuah hna seh tiah an duh lomi cu mi dang cung zongah tuah ve lo ding kha Jesuh cawnpiaknâk a si. Cucaah ralkap uknâk nih mipi caah thilțha a chuahpi bal lo ti hi bia sawh sawh si loin a tatak in mithmuh kut tongh in kum 60 chungah mipi hmuhtonmi a si caah mipi caah țhatlonâk a simi cu nunnâk pek tiangin an dohmi hi a si.\nJesuh nih vailamtahnâk ah a sunglawimi a nunnâk tiang pe in a dohmi cu țhatlonâk or sualnâk nih a chuahpimi zungzal thihnâk kha hloh i minung nunnâk ah țhatnâk kha tharchuah in zungzal nunnâk kha pek an kan duh caah a si. Biadangin kan chim ah cun țhatlonak kha lohter dingin nunnâk peng tiangin dawtnâk lungput he Jesih nih a rak doh tinâk a si.\nRalkap hi thi dih hna seh tiah thlacamtu bel an rak um sual ah cun thlacamtu hna kha Pathian si loin minung an si caah an palh kho ve ko. An taksa si loin a țha lomi an lungput tu a thih i a țha mi lungput an ngeih khawh nâkhnga thlacam cu Baibal nih akan fialmi kan rian a si. Pathian dah ti lo minung cu a palh khawh bangin Țial Lian Thang zong a palh kho i Rualuk zong a palh kho. Cucaah kan palhnâk hi kan i hngalh le cângkâ i remh u sih law i ngaithiam hna u sih. Credit: Dr. Rual Uk.


Zahan Hakha Khuapi Kahdohnak Kongah Thawngfiang - Chin Eleven News\nBomb kah ruang ah Hakha, Nazareth sang inn zeimawzat a rawk, SAC nih ngaihthiam hal\nNUG nih 2021 September 7 zinglei sang i D-Day a thanh hnu suimilaam 9:30PM fai in Hakha khuapi chung ah meithal le bomb thawng theih a si i bomb, meithal ruang ah Nazareth chung inn a rawkmi le biakinn an khen mi a um tiah sangmi sin in thawng kan theih.\nInn a rawk mi kongkau ah SAC Mithat hna nih September 8 zinglei ah sangchung ah ra i nizaan an khen mi pawl zohfelnak an va ngei. Min langhter duh lo sangmi pakhat nih, “Tuzing kan sang ah SAC lei tam taktak an vun ra. Inn an khen i a rawk mi an rak zoh. Ngaihthiam hna an hal hna,” tiah a chim.\nNazareth sang um Mara Biakinn zong hmun tam tuk ah an khen. SAC minung an i chok rih ca ah a rawkmi zohfelnak an va ngei kho rih lo tiah kan theih. Nizaan kahdohnak ruang ah Chin Oo Sii sang um upa pakhat fak ngai in hliam a tuar tiah theih a si. THP\nRelchap: September 7, nizan zinglei ah NUG cozah Acting President Duwa Lashi La nih Myanmar ram pumpi huap dothlennak ni a thanh. Hi kong he pehtlai in US ramleng vuancizung chimnak nawlngeitu nih “Myanmar ah a cangmi buainak hi kahdohnak in tuahremh i zuamnak cu kan cohlang lo” tiah a chim.\nNUG nih D-Day a thanh lecangka in ramchung hmunkip ah kahdohnak le puahkehnak a chuak. Tlangcung hriamtlaibu hna lei in D-Day kongah cathanh zeihmanh a um rih lo. D-Day nih cun NUG caah thatnak maw a chuahpi lai, chiatnak dah timi cu caan nih a fianter te lai. Ref: RFA; TCP


RALHRANG MINUNG 250 NIH MIN AUNG HLAING CAAH NUNNAK AN PEK – The Chinlung Post\nRALHRANG MINUNG 250 NIH MIN AUNG HLAING CAAH NUNNAK AN PEK\nAugust 8, 2021 admin Local News 0\nKNU hmumhma chung pengkomh 4 ah July thlachung ah KNLA le ralhrang kar ah i kahnak a chuak i ralhrang lei in 250 hrawng an thi tiah KNU lei nih August 8 ah thawng an thanh.July thlachung ah KNU hmunhma asi mi Tanthu pengkomh,Brigade 1,Tawngngu pengkomh Brigade 2,Nginlepin pengkomh Brigade 3 le Mutawh pengkomh Brigade 5 ah KNU kuttang a si mi KNLA ralkap le ralhrang ramri hngak kar ah i kahnak voi 180 a chuak.\nRalhrang ral lei cawlcanghnak an tuah caah i kahnak chikhat tete a chuak i,ralhrang le ramri hngak ralkap i bawm in a thimi 250 hrawng an si i,1 an zaam tiah an thanh.Ralhrang lei nih hriamngan in mipi umnak 60 hrawng an kah hlei in inn 5 an duah tiah KNU lei nih an chim.Ralhrang lei nih an hmanh mi bomb le hriamngan ruangah mipi 6 hliam an tuar i sing 100 man mipi sui ngun thilri an fir piak hna.\nMutawh pengkomh Brigade 5 zongah ralhrang nih vanlawng in an ra kah hna,mipi an thinphang le thlalau in an um,Ngianpinley pengkomh le Mutawh pengkomh chung in a zaam mi a thong leng an si tiah theih a si. TCP. THAWNGPANG DANG RELCHIH A DUHMI CAAH. US ah U Kyaw Moe Tun Thah ding in Hlanmi Minung 2 Taza an Cuai Hna .U Kyaw Moe Tun nih aa citmi motor lehter hnu ah fahnak pek i tlerhkhawn (asiloah) thah ding in timhtuahnak an ngei.\nUS ram, New York khua ah U Kyaw Moe Tun thah ding in an hlanmi hna Myanmar rammi pahnih cu August 5 ah FBI nih an tlaih hna i Westchester biaceih zung ah taza an cuai hna, tiah The Washington Post nih a ttial.U Kyaw Moe Tun thah ding in (asiloah) fahnak pek ding in an hlanmi hna minung pahnih cu Phyo Hein Htut (kum 28) le Ye Hein Zaw (kum 20) an si, tiah Westchester biaceih zung ah chuahpimi record ning in theih a si.\nWestchester biaceih zung i record ning ah “Phyo Hein Htut le Ye Hein Zaw nih UN palai (U Kywa Moe Tun) aa citmi motor a kee (tier) hrawhpiak i a motor lehter. Cu dih cun UN palai rian in chuak tiah tlerhkhawh/fahnak pek (asiloah) thah ding in timhtuahnak an ngei,” tiah a langhter.A cunglei Myanmar rammi pahnih hi Thailand ah a ummi Myanmar ralkap ralhriam a cawkpiaktu (ralhriam puaisa) pa nih July thla ah a rak pehtlaih hna.\nCu pa nih cun Phyo Hein Htut cu a pehtlaih i U Kyaw Moe Tun thah ding (asiloah) fahnak pek ding in $5,000 in a hlan.Zella timi Application hmang in Thailand ah a ummi pa nih Phyo Hein Htut cu $4,000 voi hnih in a kuat. “A taangmi $1,000 hi rian aa lim in kan kuat te lai a ka ti,” tiah Phyo Hein Htut nih FBI sin ah a chim.Phyo Hein Htut le Ye Hein Zaw cu kum 5 tiang thongthlak khawhnak pohma in Westchester biaceih zung ah tazacuai an si.\nMyanmar ram aiawhtu UN palai U Kyaw Moe Tun nih, “Atu bantuk in ka nunhimnak ca ah dinh caan ngei loin a cawlcaangmi US cozah, Ambassador Linda hruaimi USUN le security bu chungtel vialte cung ah lunglawmhnak tampi ka ngei,” tiah Twitter ah a ttial.FBI Acting Assistant Director Jacqueline Maguire nih, “Kan ram ah a cangmi thil kong ah US upadi nih zei bantuk miphun paoh a huap dih hna. Cucaah, hi hna pahnih nih an tuahmi thil kong ah kan ram upadi ning in an zun ve lai,” tiah a chim.\nNUNGAK PAWL, NUPI VUAK A HMANGMI VA NA NGEIH AHCUN


A Poi Tuk E : Pasaltha Kan I Ngeih Mi An Thah Ning Hmuh Tik Ah Lung A Tha Hrim Lo E – Buanchukcho\nPasaltha hrimhrim a si ko, a nunnak ding caah biatak tein a cawlcang len ve, lungthawng taktak in thazaang a chuah tuk ve ko nain, Ralhrang pawl kuanfang nih faktuk in a khen caah a nunnak a liam mi Monywa pasaltha kong ruah ah lungfah celh awk a ttha lo.\nMonywa khuapi ah a um mi Ko Htun Oo cu Ralkap nih a kut le a taang ah Meithal in an kah. Mibu cawlcanghnak, Ralkap hramhram uknak dohnak i a cawlcangh nak ah Ralkap nih an kah hi a si. A kut le a taang ah fak ngai in Meithal kuanfang in an khen mi asi.\nMeithal kuanfang a tuar ko nain, a zaam, a nun himnak caah a thazaang dihlak chuah in aa zuam. A kut khat lei in A ttang zawn Meithal kuanfang in thisen a chuak mi cu a phih pah, Meithal kuanfang nih a khennak a kut khat lei in a hni aa tliah pah in a zaam ve ko. A si nain faktuk in Meithal kuan nih a khen cang ruang ah caan saupi a tli kho lo, thutnak hmun a phak ahcun a nunnak a thaw nih a zo ti lo i, a nunnak a liam ti asi.\nA hmanthlak, a cawlcangh ning zoh ah lungfak tuk hringhran a si ko. Raltha tein ralkap a doh, meithal kuanfang nih faktuk in a khen hnu zong ah a dirhmun a fek. Sihmanh sehlaw, Ralhrang pawl a chiahru tuk mi hna cawlcanghnak ruang ah Ko Htun Oo cu a nunnak a dih hi asi. Pasaltha hrimhrim a si ko. A tuanbia chim a dai ti lai lo. Vom\nThawnpang dang : Tukum KumHramthawk in Kawlram ah Ralzaam Sing 1 leng an Phan cang\nKawlram ah 2021 kum hramthawk in inn le lo chuahtak in a zaam mi sing 120000 leng an si cang, a tam deuh cu ralhrangbu nih uknak an lak hnuah a zaam mi an si tiah UN nih a thanh. “Kawlram chungah a um mi kan riantuan hna nih an kan chimh ningin ramchungah kahdohnak a um peng ruangah le cheukhat cu an inn, an khuachungah an um ngam lo ruangah a zaam mi dihlak 120000 leng an si cang tiah kan theih. A tam deuh cu ralhrangbu nih uknak an lak hnuah a cang mi a si” tiah UN chimhnak nawlngei Farhan Haq nih a chim.\nKarenni Mipi Ralkap- KPDF le ralhrangbu tuzarh chung an i kahnak in minung 37000 hrawng an zaam cang tiah a chim. Shan ram chaklei ah ralhrangbu le tlangcung hriamtlai kar i kahnak le Shan hriamtlaibu hna karlak i kahnak ruangah a thong in an um.\nChin ramkulh chung ah zong minung thong renglo an inn le lo chuahtak in hmunhimnak lei ah an zaam tiah a ti. UN nih Kawlram ah ralzaam minung sing 10 hrawng caah ei le din, bawmhnak an herh tiah tukum hramthawk ah khan a rak chim cang. Atu hi UN nih a rak tuakmi minung nakin minung tampi an i chap caah ralzaam hna bawmhnak caah UN hawikom ram hna nih buaibainak um lo tein an bawmh khawhnak dingah tawlrel dingin UN cu an nawl.


An Cei Cang Lai : The World Bank Nih Kawl Ralkap Lutlai Pawl Hna Cu An Bank Account Ah Tangka Lak Khawh Lo Ding In A Phih Piak Cang Hna. – Chintanbo\nKawl ralkaap cu The World Bank nih fak tuk hremnak a pek cang hnaWorld Bank nih SAC sin ah tangka thohnak nawl phihchung na si, tiah a thanh. The World Bank nih State Administration Council (SAC—Media ngan mi nih cun, Ralkap Council or Nawlngeihnak latu Ralkap Cozah) tiah an auh mi cu tangka thohnak nawl phihkhar chung na si, tiah February 22 ah khan ca a kuat cang i cucu Social Media ah an langhter cang.\n“World Bank he rian tampi tuan mi kan rak ngei. Khuate thanchonak rian pin ah thanchonak rian dangdang zong tampi kan rak tuan. Cucu, NLD Cozah chan ah khan a si. Asinain February 1 in phihkhar than a si tik ah tangka zong thoh khawh a si ti lo. Hmailei ah thanchonak riantuanti ding zong a um ti lo.\nTangka zong cawi khawh a si ti lai lo. Phundang cun, SAC hi World Bank nih an cohlanglo tinak a si ko,” tiah Nay Pyi Taw um P&F Minister Zung Officer pakhat nih a chim. (Ref: Khit Thit Media) The Hakha Times\nRalkap Um Tu Ning Cu Fih An Nung Tuk Ko Cang,Anmah Dirh Kamh Tu Hna Cu Tangka An Pek Hna I,Rangoon Khuapi Chungah An Luh Ter Cang Hna.


India ai awh in Japan ram Tokyo khuapi Olympics game ngeihnak ah akal mi Manipur Nungak Mirabai Chanu cu, Manipur Chief Minister nih tangka ting 100 apek, – Kawltu Team\nVawlei cung ah sport lei mi hna nih nih mah le ram caah athiamnak le athawnnak, langhter ding ah Olympics Games cu Japan khuapi Tokyo ah ngeih lio cuahmah asi, mah Olympics ah cun India ai awh in Items aphunphun ngei mi hna minung 119 an kal khi asi, mah chung ah cun northeast state in minung 8 an itel khawh ve asi, akal mi 119 chung ah mipa 67 le Nu 52 hna an tel khawh khi asi.\nMah sport lei ah kal mi 119 chung in northeast state Manipur Nungak Mirabai chanu nih cun, ritcawi lei ah medal la hmasa bik siin Silver medal arak lak khi asi, mi dang hna zong an cawlcang cuahmah lio asi, medal alak hmasa mi Mirabai Chanu cu anram ah arak kir cang asi, india ram khuapi Delhi Airport ah ramchung mipawimawh hna nih ropi ngai ngai in anrak dawn khi asi.\nMirabai chanu nih hin, mah sportnak ah tel khawh ding in, kum 5 chung reng lo, training arak ngeih, kum 5 chung bak an chung lei hna, ahrintu nu le unau hna he an ihmuh lonak asau tuk cang khi asi, atu ah cun achuahnak state manipur lei panh in an kirthan ko cang, Manipur mipi hna nihropi ngai ngai in anrak dawn hna, amah hi mi sifak chungkhar asi caah atu bantuk dirhmun ah arak dir cu amitthli he an umnak khua ah aphan ve cang.\nAnrak dawnnak program ah cun an state chung mi pawimawh hna le minister tampi an kal ve, Abik in an state chief minister nih cun an state ai awh in lawmhnak bia achim hnu ah Rs-1crore cu apek cawlh, ting 100 tinak asi lai cu, mah long si lo in an state palik Adll SP(Sport) caah sinak apek (appoint) fawn tiah aphuan cawlh, Manipur Chief minister nih hin, Shusilla Devi (Judo)player zong manipur palik Constable in SI ah (promoted) kaiter asi tiah a phuan cawlh fawn aropi ngai ko.\nGold medal hna vun lak selaw zei tluk in dah an thangthat hnga mu, Silver Medal an lak hmanh ah mah tluk in an cawi sang cu a ropi nak adang ngai ko, an state min thattertu asi caah sport lei hi tha zang anrak pek ngai ko hi asi, lawmhpi an um ngai ko.\n← Japan ram Tokyo Olympic ah zei ram hna nih dah medal an ngah tam bik cang timi le Vawlei cung ah ralkap tha zang ngeih tam bik hna cu,\nBig Lizzie Queen Elizabeth Aircraft Carrier cu South China sea ah aphan ko cang, China nih zei dah a chim? →


CDF-Kanpatlet Pasaltha Hna Nih SAC Ralhrang Tam Tuk An Thah Hna, Hliam An Khat – Onlinenungak\nCDF-Kanpatlet Pasaltha Hna Nih SAC Ralhrang Tam Tuk An Thah Hna, Hliam An Khat\nKahdohnak Kong Thawngthanhnak. Nihin December 9, zinglei suimilam 9:00 hrawngah Saw peng le Kanpalat peng, Pawngchawng leiah rallam a sialtu ralhrang phu hna le CDF- Kanpalat kar Pakun khuapawng ah kahdohnak a chuak.\nKaphnihkar kahdohnak cu suimilam 3 hrawngtiang an rau i ralhrang phu lei in minung 7 an thi, minung 6 nih hliamhma an tuar. Ralhrang phu hna nih hriamhme le hriamngan hmangin thazaang tamtuk an hman caah CDF-Kanpalat lei hliamtuar um lo in hnu an tolh than.\nA tu ah thazaang chap in a ummi ralhrang phu hna cu Kanpalat khua economic bank le pengkulh fimcawnnak zung ah umhmun an khuar tiah CDF-Kanpalat nih cathanh an chuah. Crd; The Chin Post\nMyanmar ramchung khuapi tampi ah cun zinglei sml. 10:00 in zaanlei sml. 4:00 tiang “Daite Duhlo Langhter” (Silent Strike) tuah ding in timhtuah cio a si. Hakha khuapi zong ah chunhnu sml. 2:00 in zaanlei sml. 5:00 tiang daite in inn ah i erhnak in ralkap uknak duhlonak langhter ding in mino hna nih forhfialnak an tuah. Crd; The Chin Journal


Thantlang Bomb puahnak Kongah Thawngfiang - Chin Eleven News\nThantlang Bomb puahnak Kongah Thawngfiang\nAugust 27, 2021 admin@chin11news.com Chin 0\nTunai Thantlang khuachung i bomb puak mi kha nizan tihni i uico pawl nih hriamngan an kah mi a puak lo mi kha inn ngeitu nih inn chung in leng ah a van chuah i minung 7 hrawng nih an zoh lio ah a kep lei an den sual caah a puak i minung 7 hrawng an i hliam tiah kan theih. a tu hi an dihlak in siizung ah an kalpi lio hna si tiah kan theih.\nthlacam nak in bawm cio hna usih. mipi lau lo ding si lai, nan inn kan inn cio teah lungdai hnangam tein um ko hna usih. Ref: TTTT\nRelchap: Thantlang khua pawng kahnak a chuah hnu in, CDF an hriamnam that zia ralhrang nih an theih i, Tunai Thantlang an i kah ah hriamngan an hman nak a si tiah ralkap lei nih RFA ah an chim.\nKan hnu lei deuh Thantlang kahnak a chuah hnu in CDF an thazaang a thawng ti an theih bakin cunglei ah ralkap thazaang chap dingin an hal i Thantlang ah Ralhrang motor 8 bak nih a van chiah hna.\nRalhrang nih lam nai in an kah ngam hna lo caah Hakha pawng in hrianngam in Thantlan lei CDF umnak cu voi tam nawnpi an kah, hnu ah a zaan lei sang deuh ah Thantlang Palik sakhaan i kahnak a chuah kha a si.\nA tu cu Thantlang khuapi chungah buainak a chuah hnu in, ralhrang thazaang cu tampi an chap cang i, Thantlang khua hmun thum li hrawngah hmun hma an khuar nak kong cu FRA ah Thantlang Lei ralhrang nawl neitu pakhat a si mi Zaw Min Htun nih interview an tuah nak ah a chim. Mah hihi a tawinak le a fian nak in kan leh mi a si.\nBreaking News: Thangtlang Ah Auto Meithal Le Bomb A Puah Cuahmah\nPDF Eidin A Bawmh Hna An Ti Caah Ralhrang Nih Social Affairs Minister Nupi An Tlaih


US Citizen Phitnak Kongah Thawngttha – Chin World News Evening\nUS Citizen Phitnak Kongah Thawngttha\nNovember 29, 2020 Salai Van Thawngpang\nCitizen phitnak man le biahalnak pawl a thlen than lai lo: USCIS nih December 1 thawkin US rammi sinak (citizenship) camipuai phitnak an thlen lai timi kha an thlen than lai lo. Pemnak lei NGO pawl nih thlennak nan tuah ding hi a ding lo ( unfair) tiin tazacuainak an tuah caah atu bantukin an ngol thannak asi. Biaceihnak zung nih a ding ko tiin bia a khiah lo chung cu a thlen dingmi phung le lam vialte a takin tuah chuah lo ding in a um cang.\nHi thlennak pawl hi a ngol cang: USCIS nih citizen phitnak N400 ah a man U$ 1170 tiang kai an rak duh. Nain atu cu biaceihnak zung nih a man cu U$ 725 ah um rih ko seh, biaceihnak zung nih na kai kho a ti hlan paoh cu mah zat lawngin a man um ding.\nBiaceihnak zung nih zulh phung thlen asi a ti hlan chung paoh cu foodstamp/Medicaid hman in phaisa lak lo dingin nawlnak tuah khawh zong asi rih ko lai. (Becky Nelson nih mirangca in a tialmi ka lehmi asi. Becky Nelson cungah ka lawm) Credit: Salai Z T Lian


Zophei Pathawng Mang Thawng Lian Nih Van Ram Awr Cu Minute 2 Cung Cawlter Lo In Tenh Dawh Asi – THLIZIL THAWNGPANG\nZophei Pathawng Mang Thawng Lian Nih Van Ram Awr Cu Minute 2 Cung Cawlter Lo In Tenh Dawh Asi\nMarch 17, 2019 Zohnuam Chin\nKa naupa Mang Thawng Lian(Zophei paih chimhtu) nih, ”Van Ram Awr hi nang nih na tengh than hlan ah kei nih kan tengh piak ta ko lai,” aka ti i tutan cu Van Ram Awr tenghtu ding caah ka naupa ka kianh. April 26 ah an i phomh te lai, a teimi kyat ting 5 le a sungmi kyat ting 1 pek a si lai.\nKa naupa Thawngthawng hi Van Ram Awr nakin pound 20 hrawng a rit deuh, lehmah 2 hrawng a sang deuh fawn. Laitlang um Zophei pathawng lakah paih a thiam bik a si. Van Ram Awr cu minute 2 cung cawlter dawh a si lo.\nHakha paih thiam bik le Zophei paih thiam bik an i phomh ding cu i ngeih um ngai ko. Ahonih dah a tei te hnga?\n#Malaysia, Delhi, Yangon le ramhnihnak ummi nih paih kong ka tialmi tete na share lengmang ahcun free in zohter na si lai.\nPrevious Post:A Pam Hmai Hringhran, Tleirawl Pa 7 Nih An Velh I A Nunnak A Liam.\nNext Post:Ngaihchiatnak Thawng: Saya Siang Hmung Nih Mual A Kan Liam Tak


Dr. Van Hlei Thang nih Covid-19 Zawtnak Kong Bia Fak Piin A Chim Cang! – Chin 11 News\nDr. Van Hlei Thang nih Covid-19 Zawtnak Kong Bia Fak Piin A Chim Cang!\nTulio Zawtnak kongah ‘Ttih hlah uh’ ti lawngin thapek bia chim sawhsawh ding a silo : Dr.Van Hlei Thang\nPsalm 88: Tu tan kan tonmi kong he pehtlai in, micheu nih upa le hruaitu nihcun “Tha peknak bia” long bak chim ding a si a ti mi an um. A si ko. Lungrethei vansan in kan um lio ahcun pei tha petu cu kan herh reng cu. Amah belte, kan ton cuahmah mi hi, thihnak le nunnak bak a si caah a dikmi thapeknak a si awk a si.\n“Tih hlah uh” “Tih ding a si loh” ti sawh sawh cu a dik mi thapeknak a si loh. Cu bantuk cu tih zong a nung. Cu nih cun daitlannak le zeirello nak a chuahpi bak. Nan theih cio bantuk in, Tuluk zong nih ai thawkka ah hi tluk a si lai hi an rak ruat loh. Wuhan ah a rak chuah ka, “Hi hi Tihnung a si hih” tiah a rak phuangtu pa Sibawipa Dr LI Wenliang kha nawlngeitu pawl nih a kan an phih, an deihter. Hi tluk tih anun lai hi an rak ruat hrim loh.\nNitlak lei zong cu thiam an si. US zong mu. Tu tluk hin tih a nung lai ti hi pel te hmanh an rak ruat lo. “Cumpi tlangrai phunkhat a si ko cuh. Tih ding a um loh. Kum khat ah tlangrai in a thimi kan um peng ko” tiah a ti salam mi zong an um ve. A van den ciammam hna cu, an mual a pho. Tamtuk te an zaw, nunnak tamtuk a lak fawn. Tu tiang ri a sining tuak tik ah “Tlangrai sawhsawhnak in a let sawmli in tih a nung deuh” ti a si. Nizan “White House Press Conference” kha cu, thinlung a nuam lo. An thiamsang hna nih “US ah tingkhat in tinghnih le cheu thluk kan thi kho” ti a si. Cu caah “Tih hlah uh” ti sawh cu a dikmi thapeknak le hnangamnak bia a si hrim loh. Mah ral mah kawh tluk a si.\nCu caah kanmah cio zong kan I ralrin cio awk a si. Fimthiamnak a ngeimi le Nawl ngeitu hna nih tuah ding timi poh cu zulh I zuam ding kan rian a si. Hi zawtnak I tha tein tu an kan chimhning bantuk in um ahcun tampi kan kham khawh lai. Tulio ah Sibawi te le Damnak lei riantuantu nih “Chun chun zanzan in, anmah zawn hmanh ruat lo in mizaw an kan thlop. Mi chonh a fawituk ti an theih tuk bu ah. Cozah nawlngeitu nih a sikhawh chung in, tuntuk khuasaknak ah harnak an tongtuk sual lai tiin, heh tiah an kan dirkamh.\nChun zan it lo ngacha in rian an tuan. Thong an kan thanh. Cu I kanmah daithlang dom in “Kan I leng hna, kan I kai hna” mi hi a phung hrim a si loh. Mi hmaikhah ding hmanh khi a si loh. Kan hawi nih thih thih nun nun in heh tiah hi ral an doh lio ah, anmah hlawm le chawmmi mi nih zulh ding phung an kan ser piakmi hmanh zulh loin um cu asi te a si loh. Kan I leng, live kan I thlah. A dik bak loh.\nCun rian a tuan lio cuahmah mi zong nan um. Cu zong cu hi ral kan doh lio ah mi zapi ca le Pathian caah kan tuan ti in ruah ding a si. Kan mifim pawl nih an kan chimh bantuk in tu lio hi Ral 2 do kan si. Rai le a mah nih a van chuahpi mi sungh zatlaknak a si. Cu caah cozah ni a herhmi rian a si tin a ruah rih le nan Company nih a tuan khawh rih caah mi zapi dirkamhtu nan si. Ralring le thatho tein tuan ko uh.\nA pahnihnak, thapeknak “Zumtu kan caah tih ding aum loh” ti hi sullam 2 angei. “Zumtu cu a kan tong kho lai loh” ti cu Bible cawnpiak ning a si loh. Zumtu he zumlo tu he ton ding a si ko. Bible cawnpiaknak tha tein zoh tik ah “Zumtu nih harnak nan tong lai loh” timi a um loh. Vulei a si caah harnak hi zumtu he zumlo tu hi ton cio ding a si ko. An ti theu mi bia pakhat cu “Zumtu na si ruang ah na tonmi ai dang lai lo. A sinain na tonmi na cohlan/lehrulh ning tucu ai dan awk bak a si” ti a si.\nBible ning tein, Hlan ahcun Prophet hna hmang in bia a chim, tu ahcun Pathian nih a fapa (Kan sin a ummi Pathian) nih a kan chimh. Cu cu Jesuh hi a si. Jesuh nih fiang ko in a kan chimhmi cu “a sualmi thih in dingmi nun a si hlei loh” ti a si ko. Shilome Innsang nih a cimh hnawh I a thimi hna kong ah “An sual hlei loh” tiah tha tein Luk 13 chung ah kan hmuh. Amah zultu hmasa pawl hna zong, zapi tonmi cu chim hlah, anmah thengte thlir in hrem le thah an rak tong dih. Paul nih “Hi Vulei hi an caah umnak a tha tuk theng loh” tiah a rak hlawi phahnak kha a si.\nA sullam pahnihnak: “Zumtu caah tih a nung loh” ti hi zumtu nun a pemh tak tak mi hna caah a dikmi a si. “Kan thih ah kan nun ah Pathian nawl a si ko” ti in Pathian sin ah hnangamnak an ngei cang. Paul le bang nihcun “Ka thiah ah amiak, ka nun ahcun Krih” tiah a ti ngam. Pathian a thatnak le a dawtnak kha an pemh tuk cang caah, “Zei an ton poh kha Pathian nih a tha bik in a khan piakmi” ti an cohlan. Pathian thil tuahmi kong le an tonmi kong ah lunghrinnak an ngei ti loh. Paul nih “Pathian a dawmi hna caah zeizong te hi a tha lei in a khan piak hna ti kha kan hngalh” ti khi cu bantuk nun in a ra a si.\nPakhat te tenh ta ka duh. Zum lo tu hna nih Khrihfa mi cu “Trilema” in an sung an ti theu. Cu cu zeidah a si ti ahcun, “Zei zong ti kho tu Pathian, Dawtnak Pathian le Vulei sifah/harsatnak hi hmunkhat ah an um ti kho loh” an ti. Phundang in chim ahcun, “A thawngmi Pathian, dawtnak Pathian nih hi thluk Vulei sifah harnak hi a zoh sawh ne? Vulei ah harnak a um ti cu el awk a um loh. A tuah khawh lo ahcun A thawngmi Pathian a si kho loh. A tuah khawh ko tung I, a tuah duh lo ahcun, “Dawtnak Pathian a si kho loh” an ti. An biafunnak cu, “Vulei ah sifah harnak in a khat. Cu caah a Thawngmi le Dawtnak Pathian a um lo” ti a si ko.\nCu cu Indian theologian Ravi Zacharia nih hi tin a leh hna. Amah nihcun, “Quartlema?? a ti” nih vangkau in hi ruahnak cu a tengh a ti. Pathian hi “A thawngmi le Dawtnak in a khatmi Pathian long a si loh. Zeizong te, hmailei kong tiang hngal dih tu a si” a ti. “A thawngmi Pathian, Dawtnak Pathian, Zei zong vialte hngal dih tu, le Sifah harnak hi an um ti kho tuk” a ti. Hitin a langhter. “Hngakchianu te pakhat cu a pi nih, Vaccine (Sii) chunh ding ah a kalpi. Hi ah hin, Api nih nawl angei dih. Duh le chunhter, duh lo le chunhter lo khawhnak nawl al ngei.\nCu long si loin, Vaccine hi ka fa hmailei caah a tha ti a theih fawn” a ti. Cu caah a tu nu cu Si a chunh ter” a ti. A tu nu nih an chunh lio ahcun a thei loh. A pi dawtnak le sichunh fahnak a ruahti tik ah alung a fiang kho loh. Nain a hawn upat tik ah “Api dawtnak” a si kha a hngalh. Cu nun a pemhtu nun in a hawng luangmi hla cu, “Zei kip si hna seh, ka cung a tlungmi kha, ka thlarau caah an tha dih ko” ti kha a si. A va thuk hringhran dah!\nKorea movie pakhat ka rak zoh bal. Parellel World ti a si rua, k acing ti loh. A umtuning cu, Tuchan sibawi thiam kha, Vulei dang a thangcho lo tuk mi, nih dam duh ah an fir (kidnap). A va phak tik ah a thluak ah thi alutmi kha, bawmh duh ah operation a tuah. A lu ruh kha kha a khuai. A hlai dih. An hmuh tik ah an duh naisai ti loh. Thah a timh bi bak in an ruah. An mawh lo cu mu. Nain nihin operation tuah a thatnak atheih cangmi caah cun kan cohlan khawh. A kan tuahtu cung ah kan I lawm lehlam. Zeimaw vanchiat ah operation tuah awk a tha ti loh, an kan ti hmanh ah kan tha a chia. Pathian thil tuah hi minung nih tling tein hngalh khawh a si loh.\nNain Zumtu caah cun, Pathian nih kan caah a tha bik a khanmi a si ko timi nih khan thawnnak a pek hna. Ruahchannak nih in khawhnak a kan pek cu mu. Tutan ah Mitha tha, zumtu thatha a thimi ah an I tel ko. Italy ah a thimi Pastor pa le bang cu, Zumlotu Sibawi hmanh zumtu ah a dam lo buin a ser ti a si kha mu. Cu bantuk thiam thiam Pathian nih a duh ahcun a dam ter hna. A si ahcun zeitindah kan ti ne lai? “Pathian nih nan ruahnak le ka ruahnak cu, Van le Vulei bang ai thlau” a kan ti mi kha a si tak tak. Minung nih theih a kan sianh lomi a si.\nA sinain kan theihmi pakhat cu Jesuh nih “A thawnnak (Miracle) ruang ah a mah zumh le zulh kha a duh bak loh. Phundang in chim ahcun, amah le kanmah kar I pehtlaihnak ah zeihmanh tenhter a duh loh. Rumnak maw? Damnak maw? Hlawhtlinnak maw? Umter a duh loh. Hi Bible cacang pawl hi zoh hna hmanh! Mitcaw hnachet pa a dam ter. Mi sin va chim hlah a ti (Mark 7). Mathai 16 ah khuaruah har tuah an fial. A duh naisai loh. An khua zong ah an fial, a duh loh. Tukforh a in ah “Biakinn pharpahlek in zuang law, nai khong lai loh” ti mi kha a duh loh (Luk 4). Athawnnak langhter in Vulei mi hip a kan timh loh. Cu long hlah. Vailam cung an tlai ah khan, khatlei misual pa nih “Messiah ka si na ti lo maw? I khamh law, kan khamh ve. Kan I zumh lai” a ti ah khan a duh loh. Jesuh nih a ruang a ummi zumhnak in a fa le he pehtlaih hi a duh loh.\nNihin pumpak kan nun le krihfabu sining he ai dang tuk ti uh law. Nihin zumtu tampi kan nun he ai thlau tuk hringhran. Khuaruahhar umnak ah Pathian a um deuh tin a ruatmi kan si deuh ngawt. Ni chiar pumhnak ah I biatak ti loin Crusade le Camping long ah pianthar timh. I biatak. Cu hmanh ah hlasa (Singer nan ti maw cu) um lo ahcun nun a phok ti loh. Huham le rumra, worship tha tha le music, inn le lo le thilri thatha ah ai lunghmui mi kan tam cang. Tlamtlinnak, damnak le hlawhtlinnak long kha Pathiam umpi nak ah a ruatmi kan tam cang.\nKan Bible thimmi zoh hmanh uh sih! Psalm hi fung 150 aum. Cu chung ahcun thangthatnak deuh long an si. Fahnak le harnak in ai awt hmanh ah ruahchannak le thanthatnak in a dongmi long te an si. Nain tuchun kan thimmi, 88 le 39 te long hi a hramthok in a dongh tiang, fahnak le muihnak in akhat. Ruahchannak um lo tein a dongmi an si. 39 I a donghnak le bang cu Bawipa, “Thlanmual ka liam lai te tal ah hin hnahnawh loin ka um ter ko” a ti.\nZeiruang ah dah Bible, Pathian bia ah um ding in Bawipa nih a sianh hnga ti hi ka ruat. Bible cu Pathian hruainak in tialmi, Pathian bia a si cu mu. Pathian thawchuah hnawhmi an cu chim hau lo. Ka hmuh khawhmi cu, Pathian nih hi nun hi cawnpiak a kan duhmi a um ti cu a fiang. John cauk (20: 30) Jesuh nih a tuahmi tampi a um rih. Tial cawk a si loh. Cu chung cun nunnak nan hmuhnak ca an bawmtu ding long ka tial” a si kha mu. A tialtu hi a ngan a fak tak tak. Cankhat hnih longhmanh si loin a chanchung a si. Ka hngakchiat te in fahnak le zawtnak ni a zelh in a ka zelh.\nTlawmpal van char hna ahcun: Kan hngakchiat lio in nihin ni tiang ka zaw peng (88: 15). Harnak tamtuk nih khan an ka tlunhnawh peng (3 ), Thihnak aphang dengmang mi ka si (4). A thukbikmi muihnak horkuang ah ka tla (6)\nTihnung na thinhannak nih khan chun nitlak an ka tlunh (16). Harnak nih a kenkip lo in an ka chuah hnawh (17). Ka hawi le nih fih in an ka fih (8) Ka hawikawm tha bik hna hmanh nih khan an ka kaltak (18). A sinain cu harnak le fahnak chung cun a nun ai dawh tuk mi hmuhkhawh a si. Zeitluk harnak le Fahnak a ton zong ah thlacam a ngol hlei loh. Ka thlacamnak le ka auhnak ka ngaih piak tuah (2). Bawipa ni fate kana uh, nangmah sin ah thlacam in ka kut ka thler (9). Zing fate na sin ah thla ka cam (12)\nA ngan a fahtuk bu in Pathian a fuh peng ko rih. Mi tampi kan krihfa nun cu a tlu cang lai. Hi dirhmun hin Pathian Kan fuh kho hnga maw? Zumtu tha tuk a sinak a lang. Pathian a duhnak hi, damnak ruang le hlawhtlin ruang ah a si loh ti cu fiang tein a lang. Damnak ruang ah Pathian sin a biami a si ahcun biak khawh ding a si ti loh. Pathian lungput hi Job tuanbia chung ah fiangtein kan hmuh khawh. Job kong ah Sehtan nih Pathian kha “Job nih an tihmi cu a lakka in maw a si? A si tung lo e, thluachuah tamtuk na pek caah pei a si ko cu” a ti. Zumhawkthlak in a um khawhnak ding ah Thluachuah in pei na tham cu! “Na thluachuah ruang ah a si” a ti. Cu caah Pathian nih Nawl a pek. La tuah ngat. A ka thangthat le thangthat lo na hmuh lai. Pathian nih thluachuah hmuh duh ruang ah biak a duh lo kha a lang.\nLuke 9 “Jesuh zulh a duhmi pa” kan hmuh. A bia a tha tak tak. “Bawipa na kalnak poh ah kan zulh lai” a ti. Jesuh nih “Cenghngia nih kua an ngei, Vate nih bu an ngei. Sihmanhsehlaw, Mi fapa cu luchiahnak hmanh a ngei loh” a ti. A cohlang loh. Mi vialte ra uh, tiah sawmtu pa nih a cohlang loh. Zeidah a sullam? Taksa thluachuah ruang ah zulh ai tim kha Bawipa a hmuh. Cu caah a cohlang loh. Na hmu lai loh a ti. Hinak fiang deuh in John 6 ah kan hmuh rih. Mi tampi nih an kawl. Rili khatte lei ah a kal tak diam hna. Bawipa hi kan hi maw na um. Kan in kawl tuk cu teh an ti. Zeitin a leh hna kha? “Nan kan kawl hi kan bia nan duh caah a si loh, changreu khim tein nan ei caah a si (John 6: 26).\nThluachuah ruang ah Bawipa a zulmi cu a kaltak hna lai. A ruang zeidah a si? Ngandamnak ruang long ah Bawipa sin ai lawmmi cu an ngandamnak lakpiak a si tik ah a tlu lai. Thluachuah ah ai hngatmi cu a thluachuah a um lo tik ah a tlu lai. Peter nih a um kho ti loh. Bawipa bia a hal ve. “Bawipa Inn le lo le nupi le fa le kal tak in kan in zulh tung. Zeital kan hmu lai lo maw?” tiah a hal. Jesuh nih “Keimah ruang ah inn le lo a sungmi nih 100 in an hmuh lai (Mtt 19: 26-29). Bawipa sin kan I lawmhnak a muru tak tak hi, taksa thluachuah ruang long ah si hlah seh. Harnak chung zong in Bawipa au ko hna sih.\nPathian a daih ko lio zong ah Bawipa bochan a ngol hlei lo, Bawipa kha ka Khamhtu a ti khawh. Hi Psalm tialtu hi, a ngan a fak tuk. Thla a cam leng mang. A tlacam leh a si loh. Ai ruahchanmi pakhat hmanh a tling loh. Nain ka dang ah a kal hlei loh. Bawipa thiam kha a auh ko. A thlacam a ngol lo I, Pathian auh a ngol kho hlei loh. An caah Pathian cu a dai. A ruah ning in Pathiana lang loh. Na nunnak ah Pathian a daih lio can a um maw? Na thlacam leh a si lo a um maw? A thawngmi Pathian a sinak na hmuh khawh lo can a um maw? A poi loh. Pathian a dai rua kan ti lio can zong ah kan sin ah aum in rian a tuan pengtu Pathian a si.\nJoseph nunnak zoh hmanh. A lamthluan a tluang loh. A nungmi Pathian a sinak a sin ah ai lang loh. A thawngmi Pathian a sin ah ai phuang lomi a lo. Ningcang lo tuk in fahnak le hremnak a in. Pathian nih a bawm hlei rih loh. Pathian a dai. Nain zeitik hmanh ah Pathian a pialtak loh. Thonginn chung zong ah a fel I, Faroah a van a san I mang a leh lai hmanh ah, “Bawipa, Mang leh khawhnak cu keimah ah aum loh, Pathian a ah a um” a ti. A donghnak ah Pathian nih a cawisan. Hi Psalm tialtu hi, Fahnak le Harnak chung zong in Pathian “Ka khamhtu” a ti peng. Pathian sin ah khamhnak a um kha ai fiang pengmi a si. Harnak le muihnak chung kan um lio a um ko lai. Pathian aw a daih can um ko lai. Nain hi Psalm tialtu pa bang “Bawipa, Ka Khamntu” tiah Pathian au ko hna uh sih.\nTutan thil kan tonmi nih Vulei kalning tu hmanh ah tampi a tlen. A dih tik zong ah tampi ai thleng lai. Ramri phen ah kan him loh. Vulei kan I hrawm ti kan fiang chin chin lai. Minung thawnnak bochan awk a tlak lo zia a kan hngalh ter chin. Kan Vulei a zawt tuk cang zong a kan hngalh ter. Kan uar mi zong tampi ai thleng. Tuan ahcun kan lawmhnak le nuamhnak a kan petu kha kan uar. Celebrity timi, Movie fitlaw maw, hlasa maw, muidawh maw kan uar tuk hna. A tha ko. Pakhat te in langhter ahcun, nai hmanh ah kanmah miphun chung in Kawlram hlasak zuamnak ah ai zuammi hna tha kan pek hna ning nih a langhter. Kan I lawm cio.\nMi tlawmte, Kawlram ah mithan khawh ah kan rak ruah lomi kha a tu an van tlen cuahmah. Lawmh lo awk a tha loh. An fan pawl nih “Motor cawk piak” hna a lar tuk. An uar tuk hna tinak mu. A sunglawi tuk. Tutan nih Fak ngai in a van thlenmi cu, “Sibawi le Nurses, sizung ah riantuantu” caah zanlei poh poh leng chuah in “Lawmhnak Kut bengh piak” a si. Volunteer in rian a tuanmi an um len. Midang caah harnak a tuartu man a ngeih zia a hung Lang. Kan pawng te ah Melbourne Coffee dawr ngeitu nih Bawmhnak zung ah rian ngei lo tamtuk an I tlar a zoh kho ti hna lo. A bank ah a va kal. $10000/ bak phaisa fang in a va chuah. Bawmhnak zung I ai tlar mi $100/ cio in a phawt hna. Ai dawh tak tak ti pin chimzia ka thiam loh. Kan uar mi tampi ai thleng.\nA tak hi harnak in a lang ton. Bible nih Sui hmanh hneksak a si, Zumhnak chin chin cu” a ti bang a si. Harnak horkuang na um buin nan Pathian kal tak hlah. Neih deuh. An leh lo zong ah thang deuh in au chin chin ko. Cu cu zumtu nun a si.Nan dihlak cung ah Pathian daihnak tlung ko seh.


Vawleicung Ram Tampi Nih Lockdown Tuah A Si Lio Ah Myanmar Cu An Hun Than Cang – Chin World News Evening\nMyanmar nawlngeitu pawl hna nih ramchung ah a ummi mipi hna cu coronavirus a karh sual lai ti in zarh 2-3 chung cu lockdown ding in rak thanh a si. A sinain ramchung ah a ummi pawl cu an inn in chuak kho ding in nawl an peek tthan cang hna tiah RFA nih an thanh. Hi bantuk in lockdown an rak thanhnak a ruang cu Health Ministry nih ramchung ah minung pathuam a thimi an um cang.\nHi coronavirus a ngeimi minung 22 an tling cang tiah cacawn nithumni ah a rak thanh ri khan a si. Myanmar chaklei kam ah a ummi Sagaing ramtthen cozah hna nih cun tuan ah khan lockdown hi April ni 7 in April 21 lockdown thanh a rak si.\nA ho hmanh leng ah chuak hlah uh. Nunnak caah a herh taktakmi eidin tirawl le sii cawk lawng ah nan inn in nan chuak tiah an rak thanh. Khua dang ah a herh tukmi ngandamnak kong he pehtlai tibantuk ah khual tlawn a hauh zong ah ramtthen cozah hna sin ah thawng thanh i nawl peek hnu lawng ah nan umkal lai tiah an rak thanh. Ref:Mzz


Yangon Airport ah Ralhrang Kahdohnak a Um Kho an Ti Caah Checknak an Tuah – THE CHIN JOURNAL\nYangon Airport ah Ralhrang Kahdohnak a Um Kho an Ti Caah Checknak an Tuah\nMay 23, 2019 May 23, 2019 | The Chin Journal | Hakha, Chin State\nYangon International Airport ah ralhrang kahdohnak a chuak sual lai timi phannak a um caah Home Misnister hruainak in checknak an tuah, tiah theih a si.\nAirport runvennak lei a chambau lo nakhnga le khualtlawng hna nih tihphannak um loin khual an tlawn khawh nakhnga riantuan ding in General Aung Ko nih Airport riantuantu pawl forhfialnak zong a ngeih hna.\nRalhrang pawl Myanmar ah luh ding in timhtuahnak an ngei tiah Malaysia palik nih thawng an thanh hnu ah atu bantuk in runvennak lei zohfelnak kan tuah hi a si, tiah Myanmar palik chimnak nawlngei Myo Thu Soe nih a chim.\n“Myanmar ah ralhrang rat an tim tiah Malaysia palik nih thawngpang an chuahmi a um. Hi kong ah kan ram ca ah thinphannak cu a um ngai ko. Cun khualtlung luhchuahnak bik a simi Yangon Airport hi abiapi khun. Cucaah, runvennak lei zohfelnak kan tuah hi a si,” tiah Myo Thu Soe nih cun a chim.\nMay 14 ah khan Malaysia ah a ummi Myanmar Embassy telh in Buddhist biaknak sianginn pawl bomb puah a timtu ralhrang pali cu Malay palik nih an rak tlaih hna.\nCu ralhrang hna nih cun Myanmar ram zong ah kal in ralhrang kahdohnak tuah an tim, tiah Malaysia palik nih thawngpang an rak chuah.\n-7Day News Journal


US Hrambunh Hna Caah A Voihnih Nak COVID-19 Bawmhnak Hi Tlamtlin Dawh A Si Ti Lo – Chin 11 News\nUS Hrambunh Hna Caah A Voihnih Nak COVID-19 Bawmhnak Hi Tlamtlin Dawh A Si Ti Lo\nSecond round of coronavirus stimulus checks :Democrats hruaitu hna le White house + Republican hruaitu hna cu kap hnih lungtlinnak an ngeih khawh hlei lo caah Virus ruangah avoi hnihnak bawmhnak pek dingmi cu September thla chung lawngah ceih than dawh an si. Senator pawl le house representative pawl cu Washington D.C capitol hill in an umnak khua cio ah an kir than cang.\nAsinain White house in Treasury Secretary Steven Mnuchin le White House Chief of Staff Mark Meadows cu democrats hruaitu hna he ngol rih loin cacawn nikhat ni tiang ceihhmainak an peh rih lai. Ca cawn nikhat ni tiang ah lungtlinak an ngeih khawh lo ahcun September thla lawngah ceih than a si te lai.


India pa nih a nulepa taza cuai a timh hna, ‘keimah nawl loin an ka hrin hi sual a si’ a ti | Salai Lungthli Tum\nIndia pa nih a nulepa taza cuai a timh hna, ‘keimah nawl loin an ka hrin hi sual a si’ a ti\nPosted on February 7, 2019 by Salai Lungthli Tum in WORLD // 0 Comments\nVawleicung harnak hna hi ka nulepa nih ka hring hna hlah sehlaw ka temtuar hnga lo, anmah diriamnak caah keimah an ka hrin, anmah ruang ah harnak tampi ka temtuar tiah India pa Raphael Samuel nih a chim.\nKeimah nawl loin ka nulepa nih an ka hrin hi sualnak phun khat a si, ka chuah hlan ah nawl hal khawh cu ka si lo nain hrin ding ah keimah hnatlaknak ai tel lo tiah Raphael nih a chim.\nKa nulepa nih keimah nawl peknak tel loin an ka hrin caah vawlei ka nunchung an ka cawm ding hi an rian a si, an ka cawmnak ding caah biaceihzung ah taza ka cuai hna lai tiah a chim.\nAtu hi a nulepa taza cuai ding ah sihni ai hlan cuahmah, nain a cohlangmi pakhat hmanh an um rih lo. A nulepa lila hi sihni an si. Taza i cuai hna sehlaw Raphael nih a tei hna nak ding lam a tlawm ngai.\nFahnak le harnak ka ton hi aho ruang ah dah a si? Rethei thaba ngai in riantuan le huam lo buin thil tuah hi aho ruang ah dah a si? Mah vialte harsatnak hi ka nulepa nih vawlei ah ka hring hna hlah sehlaw ka tuar hnga lo tiah a chim chih.\nKan hring/hrin hlan ah biaruah khawh rak sihlaw a tha tuk hnga, bia i ruah manh sisehlaw kan hring hnga lo tiin ka nu nih aka ti tiah a chim fawn. BBC


14 Staggering 15 Phenomenal Adult Themed Coloring Pages Photo Inspirations Template — Imwithphil\n14 Staggering 15 Phenomenal Adult Themed Coloring Pages Photo Inspirations\nHome » Coloring Template » 14 Staggering 15 Phenomenal Adult Themed Coloring Pages Photo Inspirations\nOdile Hawa. Coloring Template. June 24th , 2021.\nTrending Articles Similar to 15 Phenomenal Adult Themed Coloring Pages Photo Inspirations\nRelated Posts to 15 Phenomenal Adult Themed Coloring Pages Photo Inspirations\nRate This : 14 Staggering 15 Phenomenal Adult Themed Coloring Pages Photo Inspirations\n49 out of 100 based on407 user ratings\nLeave Your Reply on 15 Phenomenal Adult Themed Coloring Pages Photo Inspirations


Ram An Vaih Nak Ah A Hawipa Cu Saram Ah A Ruah Caah Thi Lak In A Kah Sual – Chin 11 News\nRam An Vaih Nak Ah A Hawipa Cu Saram Ah A Ruah Caah Thi Lak In A Kah Sual\nThailand ram Lamphun pyine ah hawikawm pawl a phu in ram vaih ding in an kal hna I an hawipa pakhat cu ramsa ah a ruah sual ruang ah thi lak in a kah sual tiah Thailand police nih thawngthanh nak an tuah\nA hawipa meithal in a kapsual tupa hi a min ah Weerachai Rorwongtawan a si I Thailand ram Lamphun pyine police zung nih nizan July 3 ah khan an tleih ve cang tiah an langhter.\nHi an thil ton mi kong he pehtlai in Weerachai Rorwongtawan nih a hawipa a kah sual nak kong a chim mi cu “Ram lak ah sa kah ding kawl in ramvaih ding ah kan hawi le he kan kal hna, keimah le ka hawipa (a kah sual nak ruang ah a thi mi) hi tlang dang veve in kan kal ko. Asinain burbuk a cawlter mi ka hmuh caah ngal hriang a si theu lai tiah ka ruah caah ka kah hi a si. Meithal in ka kah dih le cangka in a a ihram thawng ka theih ka zuan hnawh cawlh ve I a nunnak ka chanh manh ding a si ti lo caah keimah tu nih police cu phone ka chawnh hna hi a si” tiah a chim hi a si.\nPolice nih Weerachai Rorwongtawan cu a meithal zong an tleih piak, cun ramvaih nak ah ai bei mi zal an zoh piak tikah drug tlawmpal zong an hmuh chih caah mithah case le drug case in a hmuh an phon piak tiah police lei biachim tu nih cun a chim.